Saroberen ezpalekoak | Kultura | Berria\nUDAKO SERIEA. Sortaldeak (I). Moriarti.\nJon Garaño, Jose Mari Goenaga eta Aitor Arregi, Pasaian. JON URBE / FOKU\nHarremana egin zuten, eta harreman hori areagotu egin zen eskolako dinamikaren harira. «Gidoigintza kurtsotik hiru gidoi aukeratu, eta hiru labur egiten ziren 16 mm-tan. Jon, Xabi eta Jorge batean zebiltzan, Aitor eta ni beste batean...», dio Goenagak. Batek zuzendu, eta besteek bestelako roletan jarduten zuten, eta lan bakoitzean rolak txandakatzen zituzten; hala, guztiak aritzen ziren batean edo bestean. Gogoan dutenez, taldea sortua zuten jada ikasturtea amaitu aurretik. Nork bere gidoia idatzia zuen, eta eskolako dinamika berean jarraitu zuten lanean. «Batak bestearenak irakurtzen genituen, eta hor jada bazegoen material bat; era natural batean, gidoi batzuk mahai gainean zeuden, eta, ez bazeuden, garatzeko gogoa zegoen». Garañok gogoan duenez, halako batean erabaki zuten bakoitzak film labur bat zuzenduko zuela, eta besteek beste roletan lagunduko zutela: «Moriarti sortu zen gure bizitzetan zer egin oso ondo ez genekien momentu batean, eta hala, pentsatu genuen: 'Ba behintzat egin ditzagun labur batzuk'». Orduan hasi zen hedatzen egun arlo teknikoagoetan aritzen diren beste hainbat kideren sarea ere.\nDonostiako Larrotxene kultur etxean hasi ziren filmak sortzen, bertako baliabideekin; Berzosarenetik hasi ziren, bost laburrak osatu arte. Lehen urtean egin zituzten gehienak, baina Garañorena, esaterako, 2008an bukatu zuten. Goenagak eman du azalpena: «Denbora asko pasatzen genuen Larrotxenen, eta, labur horiek egiten ari ginela, beste proiektu batzuetan hasi ginen pentsatzen». Garañoren ustez, Arregik zuzendutako laburrak —Nora hoa, Bixente?— sari batzuk lortu izanak lanean jarraitzeko ilusioa ekarri zien, eta Goenagarena —Tercero B— «profesionalago» egitea erabaki zuten; mugarritzat ditu bi lan horiek. «Apustu bat egin genuen, eta ondo atera zitzaigun. Horrek eta beste ekoiztetxe batzuekin harremanetan jartzeak lan dinamika batean hastea ekarri zigun». Moriarti, sortzaileen talde moduan, sortua zen jadanik. Eta berehala sortu zuten izen bereko ekoiztetxea ere, Atxaren parte hartzea gehituta.\nHori ere ia berez iritsi zen, beren proiektuak ontzeko tresna baten gisan, baina Goenagak gogoan ditu hasierako zalantzak. «Salto bat ere izan zen. Larrotxenen urtebete eman, eta Parte Zaharrean lokal bat alokatzeko aukera sortu zen. Zenbat zen...?». «25.000 pezeta», zehaztu dio Arregik, irriz. Goenaga: «Guretzat hori kristoren inbertsioa zen garai hartan. Bazirudien ez zuela atzera bueltarik; zen esatea 'pauso hau emango dugu?'». Haren ustez, garai hartan Garañok zein Berzosak «ikuspegi estrategiko handiagoa» izan zuten. «Nik kurtsoa egin nuen zinema gustuko nuelako, baina gero nire asmoa zen ikasitakoaren inguruan lanen bat bilatzea. Baina pixkanaka gauzak egiten zoaz. Jabetzerako, hemeretzi urte joan dira, eta hemen segitzen dugu».\nEdonola ere, beren modura jarraitu zuten lanean. Zenbait film esanguratsu aipatzearren, esaterako, Arregik eta Goenagak Lucio (2007) zuzendu zuten; Garañok eta Goenagak, 80 Egunean (2010) eta Loreak (2014); eta Arregik eta Garañok, Handia (2017). Zuzendari aritu ez ziren beste kideak ez zituzten urrun izan, gidoigintzan edo ekoizpenean jardun baitzuten gehienetan. Bakarka ere jardun izan dute, baina gehienetan binaka aritu dira zuzendaritzan. Eta molde horren «errematea», Garañoren ustez, oraintxe ari dira frogatzen, La trinchera infinita lan berria hiruren artean ari baitira zuzentzen. «Nahiz eta salbuespen bat izan, balio du filosofia zein den ikusteko». Hainbat arrazoi tarteko, filmaketa bi zatitan banatu dute: udaberrian, Goenaga eta Arregi izan ziren filmaketa zuzentzen, eta oraintsu, Garaño eta Goenaga aritu dira bigarren zatian.\nHoriek horrela, galdetutakoan ea beren burua irudikatzen ote duten film bat bakarka egiten, «ez» borobil batekin erantzun dute hirurek, batera kasik. Arregi: «Nik argi dut Handia nik bakarka egin izan banu askoz ere film txarragoa aterako zela, berdin Lucio...». Besteak bat datoz, baita oso film ezberdinak liratekeela esatean ere. «Nik behintzat, pentsatu izan dudanean 'ez dut honekin jarraitu nahi', alternatiba ez da bakarka joatea, uztea baizik; edo Moriarti, edo pelikularik ez egitea». Arregik garrantzia handia ematen dio nork bere tarteak hartu eta taldeak ulertu izanari. «Uste dut errespetua egon dela, eta hori Moriartiren aktibo oso inportante bat dela. Ni behintzat, alde horretatik, harro nago halako dinamika baten parte izateaz».


Aimar Etxeberria: "Eskoziako independentistak hasi dira prestatzen bigarren batailarako" - Arrosa\nAimar Etxeberria: “Eskoziako independentistak hasi dira prestatzen bigarren batailarako”\nZebrabidea ARROSA 2016/09/19\nGogoan al duzue 2014ko irailaren 18a? Gogoan al duzue guztiok Eskoziara begira nola egon ginen? Eskozia estatu indenpendientea bilakatzearen ala Erresuma Batuko herrialdea izatean jarraitzearen artean hautatu zuten 16 urtetik gorako eskoziarrek. Boto guztiak zenbatuta, independentziari ezetz esan zion boto emaileen % 55,3k eta % 44,7 izan ziren baietzaren alde egin zutenak. Ba bi urte igarota, badirudi prozesu independentista berri baterako sukalde lanean murgilduta daudela eskoziarrak. Eta hango berri zuzenagoa duen Zebrabideko lagun ezagun bat gonbidatu dugu gurera, Aimar Etxeberria.\nPosted in ZebrabideaTagged #aimar etxeberria #brexit #brusela #burujabetza #erreferendum #erresuma batua #eskozia #europako batasun #independentzia #londres #mundua #portada #urtemuga\nZinemaldiko hiru filmeren kronika, datozen proiekzioak eta bestelako eskaintzak\nal. Ira 19 , 2016\nZIENTZIA | Testak, test motak, eta mugikorren geolokalizazioa\nNerea Mendizabal: “Berrikusi beharko genuke ‘barkatu’ hitzaren inguruan dugun ikuspuntua”\nGaur8aren aurrerapena, Amagoia Mujikaren eskutik


Arraincourt - Wikipedia, entziklopedia askea.\nBrulange, Holacourt, Lesse, Many eta Thicourt\n68 (%54.4) 58 (%46.4)\nArraincourt Frantziako udalerri bat da, Mosela departamenduan dagoena, Ekialde Handia eskualdean. 2013an 123 biztanle zituen.\n2007an Arraincourt udalerrian erroldatutako biztanleak 123 ziren. Familiak 44 ziren, horien artean 16 pertsona bakarrekoak ziren (4 bakarrik bizi ziren gizonak eta 12 bakarrik bizi ziren emakumeak), 8 seme-alabarik gabeko familiak ziren eta 20 seme-alabak dituzten bikoteak ziren.\n2007an 53 etxebizitza zeuden, 47 familiaren etxebizitza nagusia ziren, 2 bigarren erresidentzia ziren eta 4 hutsik zeuden. 50 etxeak ziren eta 1apartamentu bat zen. 47 etxebizitza nagusietatik 38 bere jabearen bizilekua ziren, 8 alokairuan okupaturik zeuden eta 1 doan lagata zegoen; 5 etxek hitu gela zituzten, 7 etxek lau zituzten eta 35 etxek bost zituzten. 40 etxek euren parking plaza propioa zuten azpian. 24 etxetan ibilgailu bat zegoen eta 16 etxetan bat baino gehiago zituzten.\nArraincourt udalerriko biztanleria-piramidea 2009an .\n2007an lan egiteko adina zuten pertsonak 74 ziren, horien artean 52 aktiboak ziren eta 22 inaktiboak ziren. 52 pertsona aktiboetatik 49 lanean zeuden (30 gizon eta 19 emakume) eta 3 langabezian zeuden (1 gizon eta 2 emakume). 22 pertsona inaktiboetatik 7 erretiraturik zeuden, 3 ikasten zeuden eta 12 "bestelako inaktibo" gisa sailkaturik zeuden.\n2000. urtean Arraincourt udalerrian 6 nekazaritza-ustiategi zeuden, 708 hektarea erabiltzen.\nBrulange (1,2 km)\nHolacourt (1,4 km)\nThicourt (2,3 km)\nThonville (2,3 km)\nLesse (2,3 km)\nChenois (3,0 km)\nMany (3,3 km)\nSuisse (3,4 km)\nBNF: 152655392 (data)


etxebizitza - Familia politika eta Gizarte Garapena - Eusko Jaurlaritza - Euskadi.eus\nEtxebizitza lortzeko ohiko formulak bi dira: erostea edo alokatzea. Erosketa izanez gero, erosleak eta saltzaileak egindako salerosketaren kontratua eskritura publiko bihurtu ohi da. Hau da, notarioaren aurrean sinatzen dute kontratua eta Jabetza Erregistrora bidaltzen dute salerosketa egiaztatzeko. Etxea errentan hartuz gero, alde biek egin ohi dute dokumentu pribatu bat.\nEtxebizitza librea, babestua edo titulartasun publikokoa izan daiteke. Informaziorako zerbitzu publikoak daude (Udal Etxebizitzak, Etxebide), baita higiezinen enpresak eta sustatzaile pribatuak ere.\nErosteko nahiz alokatzeko laguntza publikoak daude. Euskal Autonomia Erkidegoan, laguntza publikoak lortzeko Euskal Autonomia Erkidegoaren Etxebizitza Eskatzaileen Erregistroan eman behar da izena. Eskabide horretan etxebizitza berri horretan eskatzailearekin bizitzea espero duten ahaideen oinarrizko datuak jarriko ditu eskatzaileak.\nEtxebizitza edukitzeko eskabidea Etxebiden aurkeztu beharko dira eta honako hauetan aurkeztu ahalko dira:\nEusko Jaurlaritzako Etxebizitza Sailean\nEntitate laguntzaileen bulegoetan\nBeti da prozesu bera eta eskabidea lau urterik behin berritu behar da.\nBabes ofizialeko etxebizitzen alokairua.\nEtxebizitza erabiliaren alokairua.\nEtxebizitzarako laguntza publikoak eska ditzake baldintza hauek betetzen dituen edonork:\nGutxienezko diru-sarrerak edukitzea eta gehienezko kopurua ez gainditzea. Alokatuta hartzeko, gutxienezkoa 3000 euro urtean da eta erosteko 9.000 euro urtean. Gehienezko errenten kopuruak hauexek: 15.000 euro urtean sustapen publikoko etxebizitza sozialak izanez gero, 21.100 euro sustapen pribatuko etxebizitza sozialak badira, 33.000 euro erregimen orokorreko babeseko etxebizitzak badira eta 43.000 euro erregimen tasatuko babes ofizialeko etxebizitzak izanez gero.\nBilboko Notarioen Elkargoa (Honako probintzia hauek biltzen ditu: Araba eta Bizkaia).\nIruñeko Notarioen Elkargoa (Honako probintzia hauek biltzen ditu: Gipuzkoa eta Nafarroa).


Napoleon III.aren aroan, frantses nobleziaren arteko araua jarraituz, Antoine d´Abbadie eta haren emazteak, Virginia de Saint Bonnetek jauregi neogotikoa eraiki zuten. Bertan, Erdi Aroko arteari buruzko aipamen ugari jarri zuten, haren familiaren iragan dizdiratsua gogorarazteko. Clement Parent eta Josephe Magne eraikileak hainbat egitasmotan huts egin eta gero, Eugene Viollet le Ducek, Edmond Duthoit haren laguntzailearen lankidetzaz, Hendaiako "château"-ren sortzailea izan zen. Eraikin honetan, egilearen nortasun eta planteamenduak isladatzen dira. Horrela, esan behar da, arabiar apaindurek eta etiopiar pinturek, Antoine d´Abbadiek Afrika aldetik egindako bidaiak gogora ekartzen dizkigute. Era berean, haren jaioterriaren irlandar apainketak ere aurki ditzazkegu.


Ekaina iristen denean, kolore bizia hartzen dute Iruñeko karrikek. Izan ere, eskailerako azken mailara igotzen dira hiritarrak, eta kirioak esnatu eta dantzan hasten dira. Pixkanaka, ardurak eta kezkak baztertuz doaz, eta alaitasuna nagusitzen da bizilagunen artean: Sanferminak ate-joka daude. Aurten, ordea, aurreratu egin dira, Iruñeko Peñek beren historia biltzen duen liburua argitaratu baitute. Arkaitz Almortza. Argazkiak: Iban Aginaga.\nIkuskizunetik atsedenaldira bizi zen elefantea zirkuan: herri batetik bestera, haurrei eta helduei aurpegietan irriak marrazten. Urte batean, Iruñeko Sanferminetara heldu zen, eta, bat-batean, zirkuan eragiten zuen alaitasuna hiri osoan zehar zabaldu zen. Antza, Anaitasuna Peñak animalia alokatu eta Alde Zaharreko karriketan barna ibili zuten dantzan. Argazkia hiriko oroimenean gorde da, eta ziur elefantearenean ere geratu dela. Tankera horretako anekdotak biltzen ditu Iruñeko Peñak, historia bizia liburuak. Auzolanean eta lau urtez buru-belarri ibili ostean, hiriko peñen historia idaztea lortu dute Iruñeko Peñek.\nOrotara, 575 orrialdek osatzen dute liburua, eta 425 argazki biltzen ditu (10.000 argazkiren artean hautatu zituzten): “Hasiera batean, pankarten inguruko liburua egin nahi genuen (3. kapitulua), baina ikertzen eta dokumentazioa biltzen hasi ginenean, ideia berriak bururatu zitzaizkigun eta, azkenean, gure historia bizia kontatzea erabaki genuen” azaldu digu Irrintzi Peñako Enrike Huartek.\nHerritik eta herriarentzat sorturiko liburu honetan, 100 bat bizilagunek egin dute beren ekarpena, esaterako: Roldan Jimenok, Pello Guerrak eta Carlos Ericek testuak idatzi dituzte; Ramon Herrerak zinemari buruz idatzi du; Cesar Orozek marrazkiak egin ditu; eta argazkilari talde handi baten laguntza ere izan dute, Jose Luis Nobel, Iñaki Bergara, Joxe Lacalle, Javier Muru, Josu Santesteban, Joseba Zabalza, Peio Hernandez, Vicente Larunbe eta Nicolas Ardanazek osatua. Horiekin guztiekin batera, lagun talde bat ibili da Egin eta Nafarroako egunkarietako hemeroteketan ikerketa lanak egiten, baita Iruñeko Artxibo Nagusian ere.\nUrte hauetan egindako lana lau ataletan banatu dute. Lehenak, Jimenok idatzia duena, peñen jatorria biltzen du. Bigarrenak elkarte bakoitzaren historia kontatzen du. Hirugarrena pankarta-bilduma da, mende batez hiriko karrikak alaitu dituzten 800 pankarten erakusleihoa: “Peñen ezaugarri nabarmenetakoa da. Umorea ardatz, Iruñeko, Nafarroako edota mundu mailako gertaera garrantzitsuenak biltzen ditugu oihalean” dio Huartek. Azkenik, laugarren atalak elkarteen arteko harremanak islatzen ditu, besteak beste, eguzkitako tendidua eta hango kantak, 78ko Sanferminak (nekez ahaztuko direnak, tamalez) eta abarrak.\nHamasei kolore, festa bakarra\nMundu zabalean, entzierroa da Sanferminen enbaxadore nagusia; are gehiago Ernest Hemingwayk The Sun Also Rises (Festa, 1926) liburua idatzi zuenetik. Halere, uztaileko egun horietan hiria bisitatzen dutenak nagusiki karriketako alaitasunarekin geratzen dira liluratuta. Eta ez da harritzekoa, izan ere, bizilagunen poztasunak kutsatuta, zaila izaten baita hiriburuko festetan aspertzea. Umore ona jartzeko ardura izaten dute Iruñeko Peñek: “Beharbada, ez dira gauzarik garrantzitsuena izanen, baina beren funtzioa betetzen dute jaietan” nabarmendu du Irrintziko kideak. Arrazoirik ez zaio falta; finean, hamaseiek osatzen dute jaietako mosaiko koloretsua.\nBaina noizdanik dute zuzeneko lotura hiriko festarekin? Berez, zaila da Iruñeko lehen peña noiz sortu zen zehaztea, ez baitago dokumentazio nahikorik. Dena dela, 1852ko argazki zahar batek lehena izan zitekeena erakusten du: El Trueno. Oro har, XIX. mende amaierakoak eta XX. mende hasierakoak dira lehen lagun-koadrilak (gerora hartu zuten peña izena). Huartek azaldu digunez, Iruñeko Alde Zaharrean dute jatorria: “Zezenketak ikustera joateko elkarturiko bizilagunak ziren. Normalean, gazteak izaten ziren, eta, ez zutenez diru askorik, eguzkiak jotzen zuen harmailetan esertzen ziren, sarrerak merkeagoak zirelako”.\nLiburua irakurriz, historian barrena bidaiatzeko aukera du irakurleak. Gerra aurretik, adibidez, hiru elkarte sortu ziren, egun tinko jarraitzen dutenak: La Unica, 1903an; Muthiko Alaiak, 1931n; eta El Bullicio pamplones, 1932an. Beste batzuk ere egon ziren, hala nola La Indarra (1929) eta II. Errepublika garaiko Ariñ-ariñ eta Gau Txori. Haatik, frankismoa zabaltzearekin batera desagertu ziren. Horien artean bada nabarmentzeko moduko bat: La Veleta. Izan ere, 1931n, pankarta baten atzean agertu zen lehen aldiz eta zuriz janzteko ohitura hartu zuten: “Hiriko gazte koadrila bat zen. Gerra hasi zenean, desagertu egin zen, eta bertako kide batzuk hil egin zituzten” azaldu digu Enrike Huartek.\nBitxikeriaz beteta dago peñen historia. 1958an, esaterako, Migel Javier Urmeneta alkateak Iruñeko elkarteekin batera ikusi zituen zezenketak eguzkitako harmailetan. Gezurra dirudien arren, ez da berriro errepikatu antzeko irudirik. Hurrengo urtean, 1959an, Peñen Komisioa sortu zen, eta 1968an lehen Gaixoa ni ekitaldi ofiziala egin zuten Iruñeko udaletxeko plazan. Alta, gerora udalarekin izandako arazo batzuk tarteko, 1981etik aurrera Gaztelu plazan ematen diete amaiera jaiei. Urte hauetan guztietan, harreman gazi-gozoa izan dute udalarekin: “1971n, esaterako, merezimendu turistikoaren plaka jaso genuen, eta, 1975ean, Peñek zilarrezko San Fermin bat oparitu zioten Udalari”.\nHaatik, liburuak biltzen duen bezala, “2009an peñek eta Sanferminetako herri mugimenduak jazarpen handia jasan zuten. Batetik, San Fermin, El Txarko eta Sanduzelai peñek ezin izan zituzten festetan Jarauta kaleko euren lokal tradizionalak erabili, Udalaren iritziz ez baitzituzten ordenantzak betetzen; bestetik, beste behin ukatu ziren Gora Iruñea!-ren 190 ekitaldietan gune publikoak erabiltzeko udal baimenak, eta erabaki horri Sanfermin herrikoien aldeko manifestazio jendetsu batekin erantzun zitzaion; azkenik, erasorik bortitzena San Fermin eta Armonia Txantreanaren kontrako salaketa izan zen, terrorismoa goraipatzea eta haren apologia egitea egotzita, eta haien presidenteak Auzitegi Nazionalera ere eraman zituzten deklaratzera. Urtebete geroago, auzitegi ospetsu horrek amaitutzat jo zuen auzia, deliturik ez zegoela ebatzita”. Horiek horrela, peñak pankarta beltzekin irten ziren kalera 2010ean.\nBerdintasunaren alde egindako bidea ere azpimarratzekoa da. Gaur egun peñetan emakumeak eta gizonak elkarrekin ikusten ditugun arren, ez da beti horrela izan. Hasieran, gizonak bakarrik elkartzen ziren. Gerora, 1945-1979 artean, amabitxi papera hartu zuten emakumeek. “Oro har, emazteak, arrebak edo neskalagunak izaten ziren, eta hori zuten festan parte hartzeko modu bakarra”. 70eko hamarraldian, testuinguruak bultzatuta, elkarteetan sartzen hasi ziren, pixkanaka. Irrintzi elkartea izan zen emakumeak onartu zituen azkena, 1992an.\nMende bat igarota, guztiz aldatu dira zezenketak ikusteko biltzen ziren hasierako peñak. Egun, bakoitzak bere lokala dauka, eta,Sanferminetan aritzeaz gain, urte osoan hamaika jarduera antolatzen dituzte hiria girotzeko. 1998an, Iruñeko Peñen Federazioa sortu zen, eta bi disko ere grabatu dituzte beren ibilbidean: Con el Chum-Chum de las Peñas (1978) eta 16 kolore, festa 1 (2007). Ez dago zalantzarik: horrekin guztiarekin, irakurleak aukera ezin hobea du munduko festarik entzutetsuenetan murgiltzeko, egun nagusiak noiz helduko diren zain egon beharrean. Beraz, has dadila festa!


Badator Euskaraldiaren bigarren edizioa! | Ortzadar\n“Azaroaren 20tik abenduaren 4ra hizkuntza-ohiturak astintzera goaz, euskaraz gehiago, gehiagorekin eta gehiagotan egiteko.”\nOrtzadarren, Euskaraldian parte hartuko dugu barne eta kanpo ariguneen bitartez. Euskararekiko gure konpromisoa gizartean islatu nahi dugu. Honela, euskararen aldeko kontzientziazioa lankideen artean indartu eta bultzatzen dugu.\nDuela 2 urte gure euskaraldi propioa antolatu genuen eta aurten Euskaraldi kanpaina orokorrera gehitu gara. Bakoitzak bere ohiko inguruan euskaraz bizi dadin: lantokietan, ekipamendu eta zerbitzuetan, hornitzaile eta bezeroekin, erabiltzaileekin….\nOhiturak aldatzea ez da egun batetik besterako lana izaten. Horregatik, laneko egunerokotasunean hainbat ekintza egin ohi dugu. Euskaraldiarekin hizkuntza-ohiturak aldatu nahi ditugu, euskara gure bizitzan presentzia handiagoa izateko lanean zein aisialdian.\nOraintxe, norbanakoen izen ematearen txanda da https://izenematea.euskaraldia.eus/ en egin daiteke erraz asko! Izan gaitezen belarriprest edo ahobizi, eta eman ditzagun aurrerapausuak euskararen erabileran!\nPrestatu ditzagun geure buruak eta entitateak, euskaraz gehiago, gehiagorekin eta gehiagotan egiteko!\nInformazio gehiago nahi izanez gero HEMEN\n« Teknologia: Konfinamenduaren aldiko “B plana”, nagusientzat ere bai.\nAzaroak 25, Emakumeen Kontrako Indarkeriaren Aurkako Nazioarteko Eguna »


[ARGIA Donbassetik] Hiru gerra-preso ukrainarren entrega – Euskal Herria ★ Donbass Elkartasun Komitea\n[ARGIA Donbassetik] Hiru gerra-preso ukrainarren entrega\nGuda gogortu egin da Donbaseko eskualdean. Ukrainar ejertzitoak soldaduak batzen ari da ukraina ekialdean, eta Donetsk eta Luhanskeko Herri Errepublikak defentsarako prestatzen ari dira negu gogorrean iragarrita dagoen ofentsibarako. Frontean, dena den, egunero daude borrokak, eta bonba eta tiro hotsak bizitzaren parte bilakatu dira Kieveko Batzarrak “Terrorismoaren Aurkako Operazioa” hasi zuenetik. Testuinguru honetan, Luhanskeko herri milizietako ordezkariak, aldebakartasunez Aidar batailoi ultranazionalista ukrainarraren hiru preso askatzea erabaki zuen. Urriaren 15ean hartu zituzten preso hiru soldaduak osasun egoera txarrean. Ospitalean sendatu ondoren anbulantzia batean Luhansketik Ukrainako lurretara bidali dituzte, OSCE eta Gurutze Gorria presente zirela. ARGIA bertan egon zen presoekin hitz egin eta entregaren testigu izateko.\n“Ukrainako gobernuak engainatuta sentitzen naz, Donbassen egiten ari den sarraskia justifikaezina da”\nLuhanskeko ospitalean preso nazionalista ukrainarrekin izandako solasaldiaren laburpena.\n“Ivan” enboskada baten atzeman zuten. Ospitaleko zazpigarren plantan ingresatuta dago. Hanka bat galdu du eta bere gorputza zauriz beteta dago, “Aidar eta Azov batailoien autobus gidaria nintzen, baita Guardia Nazionaleko kolaboratzailea” dio Ivanek “boluntario gisa batu nintzen armadara Kieveko komunikabideetan milizianoek umeak eta agureak akabatzen zituztela entzun nuenean. Ostera gezurra dela konturatu naiz, Kiev Donbassen burutzen ari den operazio antiterrorista berezia justifikaezina iruditzen zait. Gobernuak engainatuta sentitzen naiz eta agian beraien aurka elkarrekin altxatzeko ordua heldua da”. Ivan hunkituta azaldu da, “eskerrak eman nahi dizkiet ospitalean zaindu nauten guztiei, beraiengatik izan ez balitz ez nintzateke bizirik egongo. Atxiloketan milizianoek emandako tratua ere ona izan da, ez dut inolako tratu txarrik jasan”. Aurrerantzean bizitza normala egiten saiatuko dela adierazi digu jada ukrainar preso ohia dena ARGIAko taldea agurtu baino lehen “Ondo segi, eskerrik asko bisitagatik”.\nOspitaleko bostgarren plantan beste preso batek egin digu harrera: “Maxim deitzen naiz eta Aidar batailoiko kidea naiz, ukrainar nazionalista naiz eta hala izaten jarraitu nahi dut. Ez dut Ukraina zatituta ikusi nahi”. Aldi berean Maximek politikarientzat ere badu mezu bat: “Radari nahiz ukrainar komandanteei negoziazioa konponbide gisa baliatzeko eskatu nahiko nieke. Zenbat jende gehiagok galdu beharko du bere bizitza gatazka honetan?”. Aidar batailoian kanpotik etorritako mertzenarioak dauden galdetu diogu: “Ez, ez daude. Nik ez ditut sekula ikusi”. Aidar batailoia aski ezaguna da Ukrainan burututako ustezko gerra krimenak eta praktika ilegalak direla eta, baina Maximek zera dio: “Ez dut inolako praktika ilegalik ikusi, ez dakit beste batailoiek zer egin duten edo zer ez duten egin, baina Aidarren ez dira lapurketak, bortxaketak, sarraskiak edo antzerakoak sekula izan. Honelako praktikak burutzen dituztenak fusilatu egin beharko genituzke”.\nAidar batailoiko gerra-presoa ospitalean\nPrev EZKER “ERRADIKAL” EUROPARRA ETA INPERIALISMOA ELKARLANEAN: EREDU PRAKTIKO BAT (ALLIBERAMENT99)\nNext El ejército de la RPD repelió el ataque a Górlovka (2014/XI/12)


GHK: Mankomunitateentzako Zerbitzuak\nGipuzkoako Hondakinen Kontsortzioak GHK merkataritza sozietatearen bidez mankomunitateei emandako zerbitzuen artean sartzen dira honakoak:\nHondakinak kudeatzeko beharrezkoak diren azpiegitura guztiak diseinatu, eraiki eta kudeatzea.\nHiri-hondakinak transferentziaguneetatik (TG) hodi-bukaerako tratamendu plantetara garraiatzea.\nHondakinak eta errefuxak tratatzea azken jomugara eraman aurretik.\nPrebentziorako eta herritarren kontzientziaziorako kanpainak planifikatu eta gauzatzea.\nGipuzkoako Hondakinen Kontsortzioa administrazio-erakunde gisa eratzen da, mankomunitatean sartutako entitateek hiri-hondakinak kudeatzeko dituzten beharrizanei hobeto erantzute aldera. Entitate horien helburuak “Gipuzkoako hiri-hondakinak etorkizunean nola kudeatu zehazteko lankidetza-hitzarmenean” jasotzen dira. Honatx hitzarmen horretako puntu nabarmenenak:\nHiri hondakinen kudeaketari dagokionez, herritarrentzat kalitatezko eta kostu baxuko zerbitzu bat (ahalik eta homogeneoena) eman ahal izatea lurralde historiko guztian. Hori guztiori ingurumena babesteko gehienezko mailak errespetatuz, hau da, indarreko legeria eta garapen iraunkorrerako printzipioak betez.\nErantzukizunaren eta iraunkortasunaren printzipioak betez, herritar guztientzat asebetegarria izango den sistema bat eraikitzea epe labur, ertain eta luzera so”.\nHondakinen kudeaketa iraunkor bat garatzea aukeren hierarkia aplikatuz. Hierarkia horretan helburu nagusia hondakinak sortzearekin lotutako prebentzioa da, ondoren berrerabilpena (birziklapena eta konposta barne), materialen energia-aprobetxamendua eta balioztatu ezin den frakzioaren isurpena leudeke.


Download irakurketa_saioak.pdf - Free Download from dislexiaeuskadi.com\nSafeSearch: On Download irakurketa_saioak.pdf\nFile Info : IRAKURGAIAK ASTELEHENA ASTEARTEA | EBOOK DOWNLOAD :IRAKURGAIAK ASTELEHENA ASTEARTEA | Contents : Irakurketa-idazketa prozesua. Irakurketa saioak - 1 - IRA KURGA IA K ASTELEHENA Igandea joan da poz eta bakean. Gaua igaro dugu lo lasai batean baina ama gelara deika joatean ai! Zer giro epela izara artean. Amak goxoko dio: "jaiki zaitez Marta Bota zure albora maindire eta manta aurpegia garbitu nagiak lagata zoaz ikastolara astelehena da eta". ASTEARTEA Astelehen arratsean gurasoen hitza: "Oheratu aurretik gaueko otoitza ametsezko munduan murgilduz bakoitza". Esnatu garenean astearte goiza. Eguzkia badator itxura lasaian leihoa ireki dut nik bero usainean txoritxo bat ari da abesti alaian egun sortu berria alegratu nahian. Irakurketa-idazketa prozesua. Irakurketa saioak - 2 - ASTEAZKENA Ilusio bateab goiza pasa behar zenbat jostailu eder azokatik zehar. Amak bere haurrentzat zerbait beti dakar ikusteko etxera nik joan nahi dut azkar. Gaur azoka-eguna dela dugu jakin. Ama ere prestatu zaigu poltsarekin. Esan dit: "jantzi zaitez bizkor eta arin eta joango gara biok elkarrekin". Mirari izango da Edurneren amona Kepa dugu mendiko ehiztari gizona. Beldurgarria baina polit eta ona eskerrak hau guztia izan dela broma. OSTEGUNA Andere oak badu bere kapritxoa egin behar dugula gar antzerkitxoa. Edurne izango da TxanoGorritxoa eta Ander basoan bizi den otsoa. Irakurketa-idazketa prozesua. Irakurketa saioak - 3 - OSTIRALA Kantu-saio batean hartu dugu parte elkar besarkaturik maitasunez fuerte. Agur Jon agur Maider Jokin eta Maite... Agur andere oak astelehena arte. Egun alaigarria beti ostirala astearen azkena dator berehala. Gure alaitasuna ez dugu makala pentsatuz bihar bertan jai izango dela. LARUNBATA Beste lasaitasun bat dugu gaur gurekin baserrirako asmoz amak dit hotsegin: "Han dira amona Pilar eta aitona Martin haiei bisitatxo bat behar zaie egin". Baserri-atarira heldu ordurako Txakur "Pitxintsu" pozik da jolaserako. Eskupekorik ere ez zaigu faltako jaietarako eta eltze txikirako. Irakurketa-idazketa prozesua. Irakurketa saioak - 4 - IGANDEA Berriro igandea udako denboraz mendira haize eta eguzki gogoaz. Gurasoek atseden eta haurrek jolas gero trasteak bilduz etxerantza goaz. Nekatu gara eta agudo etxera horrelaxe da gure aste bukaera. Aita-amak berriketan eta gu ohera beste egun bat dugu bihartik aurrera. UDABERRIA Joan den asteaz geroztik aspaldiko partez ez du euririk egiten eta eguzki epela atera da. Udaberria badatorkigu hauxe poza! Mendira irten gara. Fruitarbolak pagoak eta haritzak ostoz berritu dira. Belardiak lorez bete fira eta erleak pozik dabiltza. Kukua ku-ku ku-ku hasi da kantatzen. Txorien abestiak loreen usain goxoak landareen bizitza berriak eguzkiaren beroak pozez bete gaitu. Irakurketa-idazketa prozesua. Irakurketa saioak - 5 - UDA Udako oporretan gaude. Nora joango gara gaur goizean Goazen guztiok hondartzara! Itsasertzean plisti-plasta ibili gara. Maddalenek eta Xabik igeri egiten badakite Jonek eta Naiarak oraindik ez. - Zergatik ez dugu egiten hondarrezko txalupa bat - Zergatik ez zulo handi handia petrolioa aurkitu arte - Zergatik ez dugu egiten gaztelu bat bere mamu eta guzti - Zergatik ez gara futbolean jolasten - Ni Maradona naiz zu Arkonada. Goiz ederra pasa dugu eta neka-neka eginda bagoaz bazkaltzera. UDAZKENA Udazkena etorri da. Sagastietan sagarra dago mahastietan berriz mahatsa. Soroetan artoa dago baratzetan berriz babarrunak. Intxaurrondoetan intxaurrak daude basoetan berriz gaztainak. Sagarrarekin sagardoa eginez gero mahatsarekin berriz ardoa artoarekin zerria gizenduz gero eta San Martinetan hil a zer afaria! Hasteko babarrunak eta odolkia edateko sagardoa eta ardoa postrea intxaurrak eta gaztainak.\tRating : Get Online Jobs!\nDownload nowFile Size: 304.9 kb\tDocument Preview\tOther Downloadsloa-ehaa-edgg.pdf18.1 kbreglamento_bilbioteca.pdf1.8 mbarticle9.pdf82.2 kbquickview-ehaa-fir.pdf231.5 kb28_suppliers_rac...ty_briefing.pdf78 kb\tRelated Keywordsdmdocuments Add Media|


Udalak asteazkenean jarriko ditu salgai herriko merkataritza dinamizatzeko lehen 4.000 bonuak - Elgoibarko Udala\nUdalak asteazkenean jarriko ditu salgai herriko merkataritza dinamizatzeko lehen 4.000 bonuak\n2020 - 5 - 22\nBonu bakoitzak 15 euroko prezioa izango du eta Udalak beste 15 euro gehituko ditu; beraz, azken balioa 30 eurokoa izango da. Pertsona bakoitzak gehienez ere 2 bonu eskuratu ahal izango ditu eta ekainaren 14ra arte egongo dira indarrean.\nUdalak 60.000 euro bideratuko ditu lehen kanpaina honetara. Txartelak Kalebarren plazako lokalean jarriko dira salgai, astelehenetik ostiralera, 9:00etatik 13:00etara goizez eta 17:00etatik 19:00etara arratsaldez.\nUdalak 295.000 euro inbertituko ditu hainbat bonu-kanpaina abian jartzeko. Kanpaina horiek ia 600.000 euroko zuzeneko eragina izango dute saltoki eta zerbitzuetan urte eta erdian.\nApuntatutako dendak eta zerbitzuak (PDF)\nKoronabirusak establezimendu txikietan sortu duen egoera konplexua dela eta, Udala soluzioak bilatzen hasi zen tokiko sektorea suspertzen laguntzeko. Alde horretatik, orain bi aste aurkeztu zen suspertze sozioekonomiko eta kulturalerako udal-planean jasota dagoen bezala, Elgoibarko Udalak herritarrentzako bonoen lehen kanpaina jarriko du abian datorren asteazkenetik aurrera, maiatzak 27. Horretarako, 60.000 euroko bideratuko ditu.\nTokiko kontsumoa bultzatzeko eta elgoibarko familien ekonomia arintzen laguntzeko, lehen 4.000 bonuak jarriko dira salgai herritarren eskura. “Ateak itxi behar izan dituzten tokiko establezimenduak bultzatu nahi ditugu. Ekimen honi esker, Elgoibarko denda eta zerbitzu-sektorea sustatzeaz gain, herritarrek ere onura jasoko dute, herriko zerbitzu eta dendetan kontsumitzeko erosiko dituzten bonoen balioa bikoiztu egingo dugulako Udaletik jartzen dugun diruari esker”, esan du Ane Beitia alkateak.\nBeitiak gogorarazi du ekimen hau lankidetzatik eta inplikatutako eragile guztiekin azken asteetan egindako bileretatik sortu dela. Horregatik, adierazi du Elgoibarko herritar guztien elkartasuna, parte-hartzea eta inplikazioa funtsezkoak izango direla “guztiok nahi dugun Elgoibar Bizi-Bizixa” berriro martxan jartzeko.\nNon eta nola erosi bonuak\nBonu bakoitzak 15 euroko prezioa izango du eta Udalak beste 15 euro gehituko ditu; beraz, azken balioa 30 eurokoa izango da. Pertsona bakoitzak gehienez ere 2 bonu eskuratu ahal izango ditu eta gutxienez 14 urte beteak izan beharko ditu. Halaber, lehen bonu horiek iraungitze-data izango dute, ekainaren 14ra arte trukatu ahal izango baitira. Orain arte, 64 establezimendu atxiki dira ekimenera. Bonuak kanpainari atxikitako edozein saltoki edo zerbitzutan kontsumitu ahal izango dira.\nBonoak Kalebarren plazako lokalean jarriko dira salgai. Ordutegia: astelehenetik ostiralera, goizez 9:00etatik 13:00etaragoizez eta arratsaldez 17:00etatik 19:00etara.\nUrtean eta erdian ia 600.000 euroko eragina zerbitzu eta dendetan\nUdalak herritarrak udalerrian erostera animatu nahi ditu. Horregatik, aurten 175.000 euro bideratuko ditu bonuen kanpainak abian jartzeko, nahiz eta proiektuaren benetako eragin ekonomikoa 350.0000 eurokoa izango den 2020an eta 240.000 eurokoa datorren urtean.\nSaltokietarako eta zerbitzuen sektorerako bonoez gain, Udalak ostalaritzarako bonuak ere sortuko ditu. 25.000 euroko aurrekontu-partida erreserbatu da ostalaritzako establezimendu guztiak ireki eta guztientzako berme eta aukera berdinak eskaintzen direnean, egun osoan fluxu ekonomikoa sortuko duten bonuak banatzeko.\nEra berean, gogorarazi behar da Udalak garrantzitsutzat jotzen duela Elgoibarko kaleak berpiztea, eta horregatik, aurten 80.000 euroko partida aurreikusten du (40.000 saltoki eta zerbitzuetarako eta 40.000 ostalarientzat) kaleak dinamizatzeko. Horrez gain, 80.000 euroko beste partida bat erreserbatuko du 2021erako, eta gainera, beste 30.000 euro jarriko ditu dendetako sarrerak eta erakusleihoak apaintzeko.\nGobernu taldeak adierazi du, datozen asteetan, Elgoibar suspertzeko udal planean jasotako laguntza ekimen berriak jarriko direla abian, tokiko ekonomia babesten jarraitzeko helburuarekin.


Freskagarri azukretsuak hartzearen arriskuak — TUlankide MONDRAGON\nFreskagarri azukretsuak hartzearen arriskuak\nPertsona batek lata bat ireki eta freskagarri azukretsu bat edaten duen aldiro zazpi-zortzi azukre koskor hartzen ditu, markaren arabera.\nEgunean bi hartuz gero (nahiko ohikoa izaten da), urtearen buruan 5.475 azukre koskor metatu izango ditu gorputzak, 22 kilo azukre ia.\nEpe ertain eta luzean ondorio hondagarriak eragiten ditu ohitura horrek osasunean (milioika pertsonatan gainera). Medikuntzak ebidentzia argiak ematen ditu oso.\n“Ikusi da karbohidrato sinple asko hartzeko joera duten pertsonak gizenagoak daudela, hipertentsioa eta hipertriglizeridemia izaten dutela, intsulinarekiko erresistentzia agertzen zaiela eta jaitsi egiten zaizkiela HDL mailak (kolesterol ona). Horrek guztiak izen bat dauka: sindrome metabolikoa, 2 motako diabetesa agertu aurreko fasea alegia”, azaldu du Jose Lopez Mirandak, Ikerkuntza Biomedikuko Maimonides Institutuko zuzendariorde zientifikoak (Imibic), Kordobako Reina Sofía Ospitalekoak.\nHorixe gertatzen da gorputzean edari horiek maiz samar hartuta, baina pertsona baten osasuna arriskuan ote dago noizbehinka freskagarri azukretsu bat hartzeagatik? Medikuntzak horri erantzun bat eman ahal izateko, zehaztu egin beharko litzateke zer den “noizbehinka” hartzea, eta hori ezinezkoa da ia, zeren adituek dioten bezala, batere osasungarriak ez diren ohiturak zuritzeko erabiltzen baita, eta, egiaz, esaten den baino askoz handiagoa izaten da kontsumo maiztasuna.\nMedikuntzak frogatu du, dena den, lata bat irekitzeak ez dakarrela inolako onurarik. Egia da kolazko edari batek zertxobait igo dezakeela arteria tentsioa, kafeinatik datozen suspergarriak dituelako, nahiz eta inondik ere ez den erabili behar tratamendu gisa; profesional batek esan behar du zer egin hipotentsioarekin. Era berean, edari isotonikoak ez dira komenigarriak beherako akutua tratatzeko, nahiz eta jende artean entzuten diren halakoak.\nEgoera horietan, gorputzak ura eta potasioa galtzen ditu nagusiki, eta produktu mota horrek ia ez du izaten konposatu hori. Are gehiago, edari horiek hartuta, larritu egin daiteke arazoa. Hainbeste azukre daukatenez (4,4 gramo 100 gramo bakoitzeko), organismoak ura askatu behar izaten du, eta horrek gehiago okertu dezake beherakoa. Gaitz horiek agertzean, ahotik hartzeko gazurak dira aukerarik onena gorputza berriz hidratatzeko.\nAzken 20 urteetan, %8tik %14ra igo da diabetesa herritarren artean Espainiako Estatuan, eta horrek argi erakusten du edari azukretsuek eta gisako produktuek zer-nolako eragina daukaten osasun publikoan. Anibes izeneko ikerketak ondorioztatu zuenez (FEN Espainiako Nutrizio Fundazioak koordinatu zuen), “egunero hartzen ditugun edariek ematen digute guk barneratzen dugun azukrearen heren bat”.\nHerritarrek nolako kontsumo ohiturak eta bizi estiloak dituzten aztertzeko egin da ikerketa hori, eta zenbat makromantenugai eta mikromantenugai hartzen duten ikusteko (Espainian arlo horietan egin den handiena da), eta faktore bat nabarmentzen du besteen gainetik, Osasunaren Mundu Erakundeak egiten duen bezala: edari azukretsuen kontsumoa handitzea lotuta dago gero eta kalitate apalagoko dieta egitearekin, non bazterrean gelditzen ari diren osasunerako funtsezkoak diren elikagai batzuk, adibidez esnea. OMEk bere jarraibideetan dioenez, emaitza hau ekarri du joera horrek: “2 eta 18 urte arteko haurrak pisua hartzen ari dira”.\nZenbat azukre edaten dugu lata batean?\nIa freskagarri guztiek lata bakarrean daukaten azukreak gainditu egiten du Osasunaren Mundu Erakundeak egun osorako gomendatzen duen gehienezko kopurua. Azukre libreek ez lukete eman behar egunaren buruan hartzen ditugun kaloria guztien %10 baino gehiago, halaxe dio munduko osasun erakunde nagusiak. Horrek esan nahi du egunean 25 gramo baino gutxiago hartu behar lituzkeela 2.000 kaloria erretzen dituen heldu batek. Azukre koskorretara ekarrita (4 g azukre bakoitzak), egunean ez lirateke hartu behar sei baino gehiago. Ikus ezazu zenbat azukre daukaten edaririk ezagunenetako batzuek.\nRed Bull (473 ml): 52 g\nAlkoholik gabeko garagardoa (330 ml): 10,2 g\nGaiarekin lotuta artikulu gehiago hemen: https://www.tulankide.com/eu/bizi-osasuntsua


Mundu zaharraren konbustio antolatua | Boligrafo gorria\nHasiera » Musika » Mundu zaharraren konbustio antolatua\nZortzi musikariko formazioarekin aritu zen Godspeed You! Black Emperor Bilboko kontzertuan.\nGogo handiz, baina zertarako uka, eszeptizismo puntu batekin joan nintzen asteazken honetan Bilboko Kafe Antzokira Godspeed You! Black Emperor taldearen kontzertua ikustera. Nire aurreiritziak: kontzertuaren lekuko izango zen aretoan gehiago ibiltzen nintzenean, alegia, unibertsitate-garaian, dezente entzun nuen Quebec-eko talde hau, 2000. urtean publikatu zuten Lift Your Skinny Fists Like Antennas to Heaven diskotik aurrera mundu osoko post-rock zaleentzat ezinbesteko erreferentzia bihurtu zirelako –hortik gogo handia–. Baina egia da urte asko pasa direla geroztik eta, tira, aspaldian ez nuen haien diskorik etxean jarri –ez haienik, ezta Mogwai, Tortoise, Sigur Rosenik… enfin, zahartzeak hori dauka, une batetik aurrera gaztetan flipatzen zizun musikaz saturatuta bukatzen duzula; hortik eszeptizismo puntua–.\nGauzak itxura ona zeukan hasieratik: aretoa beteta aperitifaren funtzioa egiteko taula gainera igo zen Light Conductor ikusteko. Hiruko formazioa, tresna elektronikoak eta hasieran Kafe Antzoki osoa dardarka jartzeko moduko grabe batzuk. Ñabarduraz betetako saio atmosferikoa eskaini zuten, bi partetan nabarmen bereizia: lehenengoan mota askotako katxarroekin jardun zuten, soinu-testura argitsuetatik drone kutsukoetarainoko abanikoa zabalduz. Bigarrenean, bi taldekidek gitarrak hartuta, bestea mikrofonoan, industrialerantz lerratu zen Montrealgo talde honen zuzenekoa.\nLurra ondo landuta utzi zuten atzetik etorriko zenarentzat. Baina Godspeed You! Black Emperorren kontzertua kontatzen hasi aurretik, uste dut merezi duela taldearen historiari buruzko kontu pare bat esplikatzeak: zortzi lagun ikusi genituen Bilboko eszenatokian, baina formazioak bere historian izan duen partaide kopurua handiagoa da, 18 bat laguneko komunitatea aritu izan da Enperadore Beltzaren zerbitzura 1990eko hamarkadan sortu zenetik. Bestetik, beti aipatu izan dira haien joera, nolabait, anarkistak. Eta iruditzen zait eszenatokiko piztia soniko honen posizio politikoa inportantea dela egiten dutena beste belarri batzuekin entzuteko.\nAspaldiko kontua da, punka bere buruaren parodia bihurtu zenekoa gutxienez: zer egin daiteke gaur egun rockeko instrumentuak hartuta, politikoki disruptiboa izan daitekeena? Erantzun posibleetako bat –ez bakarra, noski– asteazken honetan ikusi genuela uste dut. Ikuslegoa existituko ez balitz bezala, taldekideak jendaurrera agertu ziren eta Hope Drone kantari ekin zioten, tituluko lehen hitza, “hope” (itxaropena) proiektatzen zuen pantaila atzean zutela. Hori izan zen kontzertu osoko diskurtso esplizitu guztia, hitz bat. Talde “konprometitu” askok ez bezala, banda quebectarrak ez du testu bat inposatzeko inolako asmorik adierazten, soinuaren eraikuntzan jartzen du ia guztia, elkarrekin egite horren atzean egon daitekeen zera hauskor, kontraesankor, baina sakonki kolektibizatzailean.\nBatez ere kontzertuaren lehen zatian, rockaren konbentzioak piezaz pieza desmuntatuta ikusi genituen: oinarri erritmikoak eta gitarra riffek ez zieten erantzuten aurreikusteko moduko egiturei; abeslaririk ere ez zegoen, prefosta, eta norabide argi bat markatzen duen liderrik gabeko taldea izaki, musikari bakoitzak bere indibidualtasun xumearekin osatzen zuen areto osoa bereganatzen bukatu zuen masa musikala, publikoaren hesteetaraino sartuz, haiek ere partaide eginez –honelako kontzertu batek jendearen zentzumenak aktibatuz irabazten du partida–.\nBitartean, taldearen bizkarrean irudiek pasatzen jarraitzen zuten. Haiei kasu eginez gero, iruditzen zait Godspeed You! Black Emperorrek ildo narratibo bat behintzat bazeukala: irudi zehaztugabeetatik proposamen konkretuagoetara igaro ziren imajinak. Lau proiektore analogiko erabiliz, lehenbiziko abestietan paisaia iragankorrak, amiltzear zegoela zirudien etxe bat edo zuhaitzak ikusi genituen. Lurrean hegoak zabalik zegoen txori baten hegaldatze-sekuentzia behin eta berriz ikusi genuen momentutik, ordea, proiektorea forma definituagoak erakusten hasi zen: jende talde bat, kaskodun figura batzuk, greba bat edo matxinada bat edo errepide blokatze bat izan zitekeen zerbait; eta irudien zehazte horrekin batera, taldearen musika ere konkretuagoa bihurtu zen, gorputzarekin jarraitzeko errazagoak ziren erritmoak, harmoniak, folk zantzuak, western baten soinu-bandatik ateratako punteo arrastoak.\nKontzertuaren ildo narratiboaren hipotesi hori ontzat emanez gero, uste dut taldeak adierazi nahi izan zuela mundu zaharra eraistearen eta zerbait berria eraikitzearen arteko trantsizioa nolakoa izan daitekeen; eta eskuak lan horretan zikintzean, aurretik baztertu den horretan ere aurki daitezkeela berrerabiltzeko moduko elementuak –hipotesi lurtarragoak ere egin daitezke, noski: isilune luze baten ondoren 2012an itzuli zen taldea, ordurako haien egoera pertsonalak goitik behera aldatu ziren, guraso izan dira eta abar; beste fase batean daude orain eta egiten duten musikan ere sumatzen da–.\nNolanahi den, post-rockarekin berradiskidetuta eta munduari su emateko gogoz amaitu nuen kontzertua –taldeak ere proiektoreko pelikula erre egin zuen azken kantarekin batera, konbustio-prozesu guztia zuzenean eskainiz; pentsatzen dut horrek izango zuela eraginik nire animo egoeran–.\nGero, kalera atera eta euria ari zuen. Txintxo-txintxo, Sabin Etxe parean kontainerrik irauli gabe, bakoitza gurera itzuli ginen, gure artean komentatzen hilaren 16an Biarritzeko Atabal aretoan ere joko dutela. Bilbokoa galdu bazenuten, beraz, larunbatean duzue bigarren aukera.


Deba ibaiarekin konpromisoa | Bergarako Udala\nDeba ibaiarekin konpromisoa\nUraren kultura berria atsegin dugu, hau da, uraren eta ibaien kudeaketan ikuspegi multidisziplinarra eta jasangarria aurrera eramatea.\n2012ko martxoan, Uraren Kultura Berriaren inguruko gizarte mugimenduko herritar eta adituekin gaiaren inguruko jardunaldiak antolatu genituen. Mugimendu horren arabera, uraren gestioan ezin dugu ikuspegi soila aintzat hartu. Betiko politika hidraulikoak motz gelditu dira gizartearen behar eta kezka berriei aurre egiteko orduan eta garapen jasangarriaren paradigma berriaren aurrean.\nIbaien kasuan gakoetako bat zera da: ulertzea ibai-errekak ez direla H2Oa garraiatzen duten kanal soilak, hori baino askoz gehiago direla. Uraren kultura berrian, ibai-errekek gordetzen duten biodibertsitatea ezagutzea eta kontserbatzea ezinbestekoa da. Funtsezko elementuak dira ere erreken balio sozialak, kulturalak, ludikoak, estetikoak eta paisajistikoak, nortasun-eratzaileak. Eta hori, ziklo hidrologikoa bere osotasunean ulertuz eta kudeatuz, ingurune naturaletan eta hiriguneetan ere. Uraren kultura berria gehiago ezagutu nahi baduzu, hona hemen Uraren eta Aurrerapenaren kultura berria liburuxka.\nIbai-erreken balio anitzekin dugun konpromisoaren lekuko, hor dago 2013an antolatu dugun auzolana: 350 bergarar elkartu gara Deba ibaiaren bazterretan pilatutako zaborra garbitzeko, auzolanean ibaiari duintasuna itzultzen hasteko. Izugarria izan da!\nOrain jarraitzea tokatzen zaigu: Herritarrei esker hainbat isurketa-puntu antzeman dugu ibaian eta horiek konpontzen joatea da gure erronka; bazterretako naturaltasuna berreskuratzen hasi beharko gara. Eta ibaia gozatu behar dugula ahaztu gabe!\nUraren eta Aurrerapenaren kultura berria liburuxka 4.09 MB\n‹ Gerriko Berdea osatu gora Pagola-Loidi kontserbatu ›\nBiodibertsitate galera gelditu\nGerriko Berdea osatu


Bermeoko Gazteentzako Informazio Zerbitzua: Eskualdeko gazteria zerbitzuek 'Busturialdeko VI. Enpresa Ideia Lehiaketa' deitu dabe 18-35 urte bitarteko gazteei zuzenduta\nEskualdeko gazteria zerbitzuek 'Busturialdeko VI. Enpresa Ideia Lehiaketa' deitu dabe 18-35 urte bitarteko gazteei zuzenduta\nBermeoko eta Gernika-Lumoko udaletako gazteria zerbitzuek eta Urremendi Landa Garapen Alkarteak, Bizkaiko Foru Aldundiagaz batera, 'Busturialdeko VI. Enpresa Ideia Lehiaketa' jarri dabe martxan, seigarren urtez jarraian. Lehiaketak enplegua sortu eta Busturialdeko gazteen ekintzailetza kultura sustatzea dauka helburu. Aurreko lau edizinoetan, danatara, 90 enpresa eta enpresa ideiatik gora aurkeztu ziran.\nEskualdeko gazteak lan mundura sartzea ahalbidetzen dauan "Lana bilatzea, Lana da" izeneko programa Bizkaiko Foru Aldundiaren ‘Gaztedi Busturialdea’ proiektuan kokatuta dago, gazteria politiken arloko 'Gaztedi Bizkaia 2020' programaren barruan.\nLehiaketak gazteen ideia barritzaileak abiatzeko eta enpresa ikuspegia saritzeko aukera eskainiko deutsie Busturialdeko eta gure eskualdetik kanpoko gazteei.\nBusturialdeko VI. Enpresa Ideia lehiaketaren helburuak, besteak beste, eskualdean ekintzailetza kultura hedatu, Busturialdean lana eta aberastasuna sortu, eskualdeko ekonomia sustatu eta enpresa proiektu onenak saritzea dira.\nAurreko urteetako moduan, lehiaketa 18 eta 35 urte bitarteko gazte guztiei zuzenduta dago, beti be, aurkeztutako enpresa-ideiak (enpresa- edo produkzino-zentroa) Busturialdeko eskualdean kokatzen badira. Enpresa bat sortzeko ideiak edo 2019an sortu diran enpresak izan daitekez, baina Busturialdean egon behar dira, eta horreen sustatzaileek adierazotako adin-betekizuna bete behar dabe.\nEpaimahaiak jarraian adierazitako irizpide, meritu eta elementuak baloratuko dauz aurkeztutako proiektuetan:\nIzaera barritzailea: balio erantsia eukitea edota originala izatea.\nEnplegua sortzeko aukera eta lanpostu horreen kalidadea.\nProiektuaren jasangarritasuna (ingurumenari zein ekonomiari jagokenez).\nLehiaketan parte hartu gura dabenek azaroaren 15eko 14:00ak arteko epea izango dabe euren proposamenak aurkezteko. Sari-banaketa abenduaren 19an, eguenan, izango da.\nIrabazleak 3.000 euroko saria jasoko dau, bigarrenak 2.000 eurokoa eta lehen sektoreari lotutako ideiarik onenak, barriz, 1.000 euro jasoko dauz, aurreko sarietako baten bat jaso ez badau. Ganera, lehen eta bigarren sarituei Arratzuko Elkartegiko langune bat doan itziko jake urte batez. Halanda be, epaimahaiaren eritxiz ideiek ez badaukie gitxieneko maila, sariak emon barik geratu ahalko dira.\nHiru sari horreetatik aparte, aurton, nobedade moduan, Silver Economy edo Zilarrezko Ekonomiari (adineko pertsonei bideratutako ekonomia, adineko pertsonen beharrak asetzen dabezan jarduera ekonomikoak) lotutako ideiarik onena be sarituko da. Horrek 1.000 euroko saria eroango dau, beti be aurreko sarietako baten bat jaso ez badau.\nInteresdunek, Bermeoko Gazteentzako Informazino Zerbitzura (GIZ) jo beharko dabe informazino gehiago lortzeko eta izen-emote orriak batzeko. Bestela, www.gaztedibusturialdea.eus web-orrian be izen-emote orriak eta informazino osoa lortu daiteke. Izen-emote orri horreek eta eskatutako ganerako dokumentazino guztia paperean aurkeztu beharko dira Bermeoko Berh@z bulegoan, azaroaren 15eko 14:00ak baino lehenago.\nPasa dan urtean ‘Glamping Busturialdea’ izeneko ideiak eroan eban 3.000 euroko lehenengo saria. Busturialdean turismo natural eta jasangarria sustatzeko ostatu alternatiboa proposatu eban Irati Arrien Jauregi gazte gernikarrak aurkeztutako ideia horrek.\nBigarren saria, 2.000 eurokoa, ‘Hondabizi’ izeneko proiektuak jaso eban. Produktu lehiakorrak sortzeko hondakin organikoen kudeaketa, tratamenduak eta balio erantsiko soluzinoak eskaini ebazan ideiak. Ander Etxaniz de Miguel eta Borja Txertudi Gangoiti gazte busturitarrak izan ziran ideiaren sortzaileak.


'Simone Veil' pastorala xendan | Kultura | Berria\nHasiak dira Simone Veil pastoralaren mustrakak, Muskildin. Eskuinean, beltzez ageri dira Maite Davant errejenta eta Battitta Berrogain idazlea. GUILLAUME FAUVEAU Tamaina handiagoan ikusi\n2022ko urtarrilak 18 - Muskildi\nSimone Veil pastoralak eman ditu jada lehenbiziko urratsak. 90 lagun biltzen dituen taldeak iragan astean abiatu ditu mustrakak, Muskildin (Zuberoa). Hur Xenda elkartea da antolatzailea; Battitta Berrogain idazlea; Maite Davant errejenta, eta Sophie Larrandaburu kantoreen eramailea. Hiru emanaldi emanen dituzte Zuberoan: uztailaren 24an eta 31n, eta agorrilaren 6an; denak 15:30etan, Muskildin. Pandemiak beharturiko iazko pastoralaren formatu «humano» bera atxikiko dute aurten ere.\nMuskildik aspaldiko giharrak artikulatu ditu aurten, 30 urte baitziren ez zela pastoralik izan herrian. 2017an Hur Xenda ikusgarria taularaturik izan eta gero, elkartea muntatu eta pastoral baten egiteko ideia izan zuen.\nIdeia bere xendran aitzinatu da, gaia adostu duten arte: Simone Veil. Josette Bosq auzapeza eta elkarteko kidea da: «Simone Veil sujet egokia iruditzen zaigu, kontzentrazio zelaietan bizitu duen tragediarengatik, emazteak beren gorputzaren jabe izateko eraman dituen gudukengatik, justizia sailean egin duen lanarengatik eta izan Europako Batasuneko herrialdeen artean anaitasunaren azkartzeko ukan duen nahikundearengatik. Horregatik, bere bizia, konpromisoz aberatsa, taularatzen ahal da pastoralaren kodeen arabera».\nSimone Veil Auschwitz-Birkenauko kontzentrazio esparruetarat igorria izan zen 17 urte baizik ez zituelarik, 1943an. Handik ilki zenez geroztik, bizi osoan jendeen eskubideen alde aritu zen lanean. Hasteko, magistratu gisa, Frantziako kartzeletako presoen bizi baldintzen alde; oroz gainetik, emazte presoen alde. Frantziako Osagarri ministro izatera heldu zen, Jacques Chiracen gobernuan. Abortua legeztatzearen alde borrokatu zen ministro gisa, 1974an, eta ondoko urtean bere deitura daraman legea onartu zen: Veil legea. 1979an, Europako Parlamentuko lehen lehendakaria izan zen garaian, «lan handia» egin zuen Alemania eta Frantziaren arteko harreman baketsuen alde.\nBattitta Berrogain eta Hur Xendaren arteko lotura egiteaz hasarta da arduratu: Berrogainek bere aldetik lehenagotik baitzuen izkiriaturik pastorala, interes pertsonalak akuilaturik. Izarrak lerrokatu ziren, eta, batak bertzearen berri batere ukan gabe, elkarteak sujeta hori bera hautatu zuen, eta Berrogainengana jo.\nBerrogaini Veil gurutzatu zitzaion zendu zen urtean, 2017an: bideo batean kontatu zuelarik ahizpa hil zitzaiola auto istripu batean, eta haren semea larriki kolpatu. Ilobarengana joan zen orduan Veil, baina haurra besoetan zendu zitzaion. Bideo hark izugarri hunki zuen Berrogain, ordura arte emazte «gogor» gisa ikusten baitzuen: «Izkiriatu dut lehenik enetako, sentitu nituen gauzen izkiriatzeko. Inarrosirik izan nauzu bideo horrekin. Pastoralak badizu tresna izugarria istorio baten kontatzeko. Ez nizun sekula pentsatuko norbaitek galdatuko zidala! Umiltasun handiz idatzi dizut. Aktore izan nauzu, soinugile eta errejenta. Eta nahi nizun ezagutu ere bai idazle alde hori, eta konprenitu nola altxatzen ahal den antzerki bat».\nSimone Veil pastoralaren errejentak ere jakin-minez hartu du bere kargua. Maite Davant lau pastoraletan aritu izan bada ere, argi du «aprendiz» bat dela, eta aitortu du «desafio» gisa hartu duela batere espero ez zuen «parada» hau: «Errejent zarelarik, testutik abiatu behar duzu; jelkaldiz jelkaldi mugimenduak eta denak asmatu. Eta irakasle ere izan behar duzu errepiketan: makila nola atxiki erakutsiz, urdin eta gorrien erritmoak, nola elkar gurutzatu, lerroak mantendu...».\nDavantek azpimarratu du euskara zinez garrantzitsua zaiola: «Errejent karguak euskararen inportantzia haboro azpimarratzen dit, testuari lotzen garelarik ohartzen baikara beharrezkoa dela bere menperatzea. Beraz, hizkuntza zinez inportantea da pastoralean. Lehen hola bazen, orain haboro. Entseatuko naiz arizaleek ere plazer har dezaten hizkuntzari esker».\nPastorala, xenda librea\nEuskal Herriarekin neholako loturarik ez ukaitea ez da poxelua izan pastoraleko sujeta izateko; Edurne Apezetxe elkarteko kideak zehaztu du pastoralak askatasun handia ematen duela gai hautaketan: «Lehen, erlijio gaiak ziren; gero, Frantziako historiakoak. Etxahun Irurik ekarri zizkizun Euskal Herrikoak, II. Mundu Gerla eta gero: Matalaz eta Xaho. Oraingo gaiak ere landuak izan dira: Pitrau eta Xalbador. Bai ere fikziozkoak: Petti Buhamea, adibidez. Azkenik, literaturari lotuak: Ramuntxo eta Ximena. Beraz, baduzu libertatea Euskal Herriko sujetak hartzeko edo ez».\nHari beretik, askatasunaz baliatu da Hur Xenda elkartea pastoralaren giza izariaren bultzatzeko. Isabela Barreix antolatzaileak aitzinerat eman du iazkoa maitatu zutela; alta, aldi hartan osagarri koiuntura izan zen manazale: «COVID-19a izan ez bazen ere, enbeia genuen pastoralaren alimalikeria hori ttipitzeko. Iaz, Pettarran, gustukoa izan genuen alde humano hori, hurrantasun hori; bada isiltasuna, errespetua, testua behatzen ahal duzu... Ez duzu feria!». Hala, emanaldi bakoitzeko 1.500 ikusle biltzen ahalko ditu pastoralak.\nArtetik errateko, pastoralaren afixaren sorkuntza lehiaketan parte hartzera dei egin dute, eta martxoaren 15a da proposamenak helarazteko azken epea. Xehetasunak oro Simone Veil Pastorala Facebookeko orrian daude.


Chat neska erruleta online hemezortzi\nOso erraza da, hasteko, epe luzerako harreman bat komunikatzeko, bideo-chat. Delako chat erruleta neska batekin lagunduko dizu zure denbora irribarrez eta ondo pasatzeko online lagunak eta ezagunak. Bideoa chat erruleta neska oso erraza da hasteko harreman erromantiko bat kide batekin kontrako sex. Errusiako bideo-txata neska hemezortzi free bermea da perfektua opor neska batekin AEBETAN eta beste herrialde English hitz egiten. Ezagutu bideo-txata hemezortzi plus bat da, oso erraza eta dibertigarria da.\nZer esan nahi du «chat neska erruleta hemezortzi izen-ematea». Azaldu bezala, gehienek hitz egiten du errusieraz. Bideoa chat erruleta arritxu behar duzu neska bat hitz egiten du euskara.\nEta errusiako neska-txata ez da arraroa\nErrusiako chat erruleta neska batekin erraz ezagutu eta neska, hitz ingelesa edo alemana. Eta uste dut eskola-programa, atzerriko hizkuntzak nahikoa izango da normala Datazio neska batekin. Noiz hemezortzi berriketan neskak ez bakarrik txarrak, baina, era berean, onartezina iraina neska edo horiek erakusteko duzu bestowed izaeraren arabera. Bada neska cute zara eta gai izango bere konbentzitzeko play pranks, zuen eskaini ahal izango duzu off erakusteko zure tresna. Chat neska erruleta erregistroa gabe lagunduko duzu, erlaxatu eta have fun, hizketan doan neska online chat. Etxetik irten gabe bete ahal izango duzu arratsaldean, gutxienez, batzuk dozena bat neska chat erruleta bat aukeratu eta hori izango dute guztiak bezala. Printzipioa ausazko solaskide birtuala sex video chat dakar komunikazio horrek ez du konpromisoa ezer.\nOso erraz arrotz bat hitz on intimo gaiak\nFrank komunikazio ezaugarri nagusia da birtuala sex video chat erruleta. Oso erraza da, hasteko, epe luzerako harreman bat komunikatzeko, bideo-chat. Zeren hori da, zer chat erruleta hemezortzi neska online lagunduko pasatzeko zure denbora irribarrez eta ondo pasatzeko online lagunak eta ezagunak\n← CAMGIRLS ITALIANE BATEAN VIDEOCHAT\nDatazio Aholkularitza: Gazteagoa man - adineko emakume →


Euskadi lehen postuan dago ikasleko eta urteko inbertsio-eskualdeen sailkapenean, estatu espainoleko prestakuntza ez-unibertsitarioaren arloan | Bizkaia Talent\nEuskadi lehen postuan dago ikasleko eta urteko inbertsio-eskualdeen sailkapenean, estatu espainoleko prestakuntza ez-unibertsitarioaren arloan\nEuskadi liderra da hezkuntzaren arloko bikaintasunean, Etikaren aldeko Profesionalek argitaratutako “Espainiako hezkuntza-politikak. 2015eko hezkuntzaren arloko bikaintasunaren sailkapena” txostenean adierazten den bezala. Erakunde horrek ateratako ondorioak kontuan hartuta, azken lau urteotan hezkuntzako gastu publikoak behera egin du, eta eskolaratzeko eta graduatzeko tasa hazi egin da.\nTxostenean azaldutakoaren arabera, erkidegoen arteko aldeak “oso adierazgarriak” dira oraindik, eta, oro har, hezkuntzako baliabideek hobera egin dute 2011. urtearen aldean, irakasleko ikasleen ratioan izan ezik, “aurrekontuetako doikuntzen” ondorioz hazi delako.\nGraduazioaren tasak hobetu egin dira hezkuntzako etapa guztietan, baita eskolaratzeko tasak ere, krisi ekonomikoagatik eta lana aurkitzeko zailtasunagatik, beharbada. Datu onenak Euskadikoak, Madrilgoak eta Kantabriakoak izan dira, Valentziako Erkidegokoen, Balearretakoen eta Gaztela-Mantxakoen aldean.\nRatioari dagokionez, Euskadiko hezkuntzako publikoko irakasleko 9,1 ikasle dauden bitartean, 13,2 daude Madrilen.\nLaneko koordinatzailearen esanetan, “ez da halabeharrezkoa” ekimen soziala gehien sustatzen duten lau erkidegoetatik hiru (Euskadi, Nafarroa eta Madril) sailkapeneko lehen postuetan egotea.\nEuskadiko ekimen soziala jarduketa ez-unibertsitarioaren %49,3koa da; eta, Gaztela-Mantxan, %17,6koa.\nErakunde horrek azaldu duenez, honako hauexen erakusgarri da ekimen soziala: gizarteak hezkuntzarekin daukan konpromiso handiagoa, administraziokoa baino handiagoa den eraginkortasuna baliabideak kudeatzeko orduan eta ikaskuntza-maila handiagoa, azken lau urteotan hain zeresan handia eduki ez arren.\nGastu publikoan, zenbait adierazle hartu dira kontuan: hezkuntza ez-unibertsitarioko ikasleko gastu publikoa 6.572 eurokoa da Euskadin; eta 4.015 eurokoa, Madrilen.\n17 autonomia-erkidegoetarako aztertutako 58 adierazleak ebaluatutakoan, honelaxe geratu da 2015eko Hezkuntzaren arloko Bikaintasunaren Sailkapena:\nValentziako Erkidegoa (2,71)


EUSKADI.-Ertzaintzak 32 urteko gizonezko bat atxilotu du Bilbon bikotekdieari aurpegian jotzeagatik\nBilboko 32 urteko bizilagun bat (L.F.S.B.) atxilotu zuen atzo gauean Ertzaintzak neska-lagunari aurpegian burukada bat jotzea leporatuta, euskal poliziak gaur igorritako komunikatu baten arabera.\nGertaerak atzo gaueko 22,20an hasi ziren. Ertzaintzako patruila bat Bilboko etxebizitza batera joan zen, emakume batek telefonoz deitu ostean. Bikotekidea erasotzen ari zitzaiola esan zuen.\nAurrez aipatutako patruila horretako agenteak berehala joan ziren esandako lekura. Biktimak adierazi zienez, etxera iritsi zenean, duela gutxi erositako telebista bat falta zela sumatu zuen. Orduan, bikotekideari non zegoen galdetu zion eta honen erantzuna berea zela eta saldu egin zuela izan zen.\nHorren ondorioz, emakumea bi seme-alabekin etxetik alde egiteko prestatzen hasi zen. Gizonak, ordea, besotik heldu eta burukada bat eman zion aurpegian. Jarraian, biktimaren semea gelatik irten zen gizona geldiarazteko asmoz, baina honek bularretik heldu zion adin txikikoari eta jotzen hasi zen.\nGertaera hauen aurrean, ertzainek L.F.S.B. (Bilboko 32 urteko bizilaguna) atxilotu zuten, etxeko indarkeriaren delitu bat leporatuta. Emakumea, aldiz, erietxe batera eraman zuten zauriak sendatzeko.\nOndoren egiaztatu denez, atxilotuak beste eraso bat egin zion biktimari duela hiru aste. Orduan, erasotzaileak lepotik heldu zion indarrez, baina emakumeak ez zuen salaketarik jarri. Atxilotua Bilboko Guardiako Epaitegiko epailearen aurrera eramango dute hurrengo orduetan.


Gipuzkoako euskara planaren lau artikulu indargabetu ditu EAEko Auzitegi Nagusiak | Gizartea | Berria\nGipuzkoako euskara planaren lau artikulu indargabetu ditu EAEko Auzitegi Nagusiak\nUrkijo gobernu ordezkariak jarritako salaketari bide eman dio EAEko Auzitegi Nagusiak, nahiz eta ez duen salaketa osoa aintzat hartu. Euskara lehenesteko neurriak hartu zituen aldundiak planean, eta epaileek diote horietako batzuek "koofizialtasunaren araua" urratzen dutela.\nGaritano ahaldun nagusi ohia eta Urkijo Espainiako gobernu ordezkari ohia, Eusko Legebiltzarrean. / Raul Bogajo/Argazki Press\nAurreko agintaldian onartu zuen 2013-2017 arteko euskara plana Gipuzkoako Foru Aldundiak. Iragarri zuen euskara izango dela “lehenetsitako” hizkuntza diputazioaren jardunean; euskararen eta gaztelaniaren arteko desoreka “berdintzea” jarri zuten helburu. Horretarako, besteak beste, neurrien artean sartu zuten agerraldi publikoak euskaraz egitea gaztelaniazko itzultzaileak jarrita, eta kontratazio publikoetan hizkuntza irizpideak jartzea. Hori bai: nabarmendu zuten euskaraz ez dakitenen hizkuntza eskubideak bermatuko zituela.\nAuzitara jo zuen Carlos Urkijok, Espainiako Gobernuak EAEn zuen ordezkariak. Argudiatu zuen euskara lehenesteak “koofizialtasuna urratu” egiten duela, eta erdaldunak babesgabe utzi.\nDonostiako auzitegiak artikulu bat indargabetu zuen salaketa haren ondorioz, 9.3 artikulua: “Foru aldundiaren laguntzaren bat jasotzen duten elkarte eta entitateek, pertsona fisikoek nahiz juridikoek, diruz lagundutako jardunaren bitartez sortzen diren dokumentu, euskarri, publizitate eta agerpen publiko orotan euskara erabili beharko dute, gutxienik bi hizkuntza ofizialen berdintasuna zainduz”. Beste artikuluak baliozko jo zituen. Urkijok helegitea jarri zuen, plan osoa indargabetu nahi eta; aldundiak ere jarri zuen helegitea, bertan behera utzitako artikulua baliozko jotzeko —ordurako EAJ eta PSE-EE zeuden foru gobernuan—.\nEAEko Auzitegi Nagusiak eman du sententzia orain. Planeko beste lau artikulu indargabetu ditu, euskararen eta gaztelaniaren arteko simetria ez dutelakoan errespetatzen. Hauek dira bertan behera utzitako artikuluak:\n5. artikulua: Komunikazio instituzionala. Agerraldiak euskaraz egitea —itzulpen zerbitzua jarrita—, eta “jasotzaileak eremu soziolinguistiko eta herritar euskaldunak direnean” euskaraz egitea. Auzitegiak atzera bota du euskaraz bakarrik egitea.\n8. artikulua: Kontratazio administratiboak. Hizkuntza irizpideak zehaztu zituzten aldundiak kontratuak egiten dituenerako. Epaileek baliorik gabe utzi dute puntu hori, uste baitute hizkuntza irizpide horiek ezin direla jarri “edozein jardun edo zerbitzuren kontratazioan”; ohartarazi dute soilik herritarrekin zuzeneko harremana duten jardunetan jar daitezkeela irizpide horiek.\n11. artikulua: Argitalpenak. Bi hizkuntzak erabiltzea zehaztu zuten, euskarari lehentasuna emanda. Baina beste puntu bat ere bada: “eremu soziolinguistiko edo hartzaile euskaldunak” direnean, euskaraz egitea argitalpenak. Epaileak atzera bota du, bosgarren artikuluaren argudio berberarekin.\n13. artikulua: Internet. Ezarri zuten diputazioaren webguneetan euskarazko bertsioa agertuko dela lehenik, eta handik jarriko dutela gaztelaniazko edo beste hizkuntza batzuetarako aukera, “horrelakorik badago”. Hor ikusten du arau-haustea auzitegiak: “horrelakorik badago” horretan, “diskriminazioa” dagoela euskaldunen eta erdaldunen artean.


Erromatik Santiagoraino kalte zerebralerako funtsak biltzen | Red Menni\nErromatik Santiagoraino kalte zerebralerako funtsak biltzen\nJON KARLA BILBAO, bilboko aita menni neuroerrehabilitazio zentroko gaixoa, erromes abiatuko da atece arabari “laguntza emateko” asmoarekin. modu horretan, ekarpen ekonomikoa eskatzen du, “bakoitzak nahi duena edo iruditzen zaiona”, kaltetutako familien eta pertsonen elkarlteari laguntzeko, berari gehien behar zuenean hainbeste lagundu zion eta.\nJon Karla Bilbao aztarna uzten duten pertsona horietako bat da. Aztarna Bizkaiko hiriburuko Aita Menni Neuroerrehabilitazio Zentroarekin kolaboratzeagatik, bertan arreta neuropsikologikoa jasotzen baitu, anoxia dela-eta dituen memoria-arazoei aurre egiteko. Halaber, aztarna Nanclares herriarekin duen konpromisoarengatik: Jon Karla han bizi da, eta boluntariotzako eta elkartasuneko jarduera ezberdinetan parte hartzen du: adineko pertsonekin, odol-emateak bultzatzen, e.a. Izan ere, Hartutako Kalte Zerebrala (HKZ) izan zuenetik, bizitza beste era batera ikusten du. “Ni zertaz kexatuko naiz. Ingurura begiratu eta beti ikusten dut norbait ni baino zorte okerragoarekin. Garrantzitsuena ikusten ikasi dut, arazoren bat dela-eta sufritzen duten pertsonen aldean jartzen. Ezin naiz geratu etxean, ezer egin gabe”, kontatzen du.\nEz darama haren zailtasunak zeintzuk diren adierazten duen karteltxorik. Haren HKZ ‘ikusezin’ horietakoa da, lehen begiratuan antzematen ez den horietakoa, sekuela fisikorik utzi ez duelako. “Baina 50 urte baino gutxiago dituzunean, dagoeneko lanik ezin duzula egin esaten badizute, habea gainera erortzen zaizu. Erraza da depresioa hartzea. Asko eskertu behar diot Noemí Álvarezi, Aita Menniko neuropsikologoari, denak berriro zentzua izan dezan lagundu dit-eta. Hori bai, guztiei gogoratu behar diet gauzak errepikatzeko, ahaztu egiten baitzaizkit”, azaldu du umore onarekin.\nATECE Araba Jon Karlari, gehien behar zuenean, babes handia eman ziotenen arteko beste erakunde bat da. Beraz, orain, 54 urteko ‘mutil’ honek -beheko bideoan bere burua definitzen duen moduan- garuneko erasanaren alde beste urrats bat ematea erabaki du. Tira, urrats bat ez, milaka, milioika urrats, Santiago Bidea egin nahi baitu Erroman hasi eta apostoluaren hobiraino. Oraingoan, haren oinatzek hartutako kalte zerebralaren Arabako elkarterako funtsak biltzeko balio izatea nahi du. Une honetan, elkarteak arazoak ditu aurrera ateratzeko, eta berak funtsak bilduz lagundu nahi du beste pertsona batzuei beren bizitza berreraikitzen laguntzen jarraitu ahal izateko.\n“Jendea apur bat kontzientziatu nahi dut, jakin dezatela zer den hartutako kalte zerebralarekin bizitzea, sekuela guztiak ez direla fisikoak, ikusezinak diren beste batzuk ere badaudela, memoriari eta komunikazioari eragiten diotenak, eta beste batzuk, berriz, emozionalak. Behin bizitza salbatuta, ahaztu egiten zaigula kalitatea, gizarteratzea eta familientzako laguntza bermatzea”, azpimarratu du.\nHiru hilabetetik gora HKZri bidea irekitzen\nATECEk bera bezalako beste pertsonei laguntzen jarrai dezan, Jon Karla martxoaren 7an hasiko da Erroma-Santiago ibilbidea oinez egiten; hau da, 2.723 kilometro 107 etapatan. Oraingoan, Jorge Sergio Romerok lagunduko dio, Santiagora egindako beste erromesaldi batean ezagutu zuen erromes argentinarrak. Ibilbide honekin 9 aldiz iritsiko da erromes moduan Galiziako hiriburura (3 urtez jarraian, frantses bidea egin zuen; 2 aldiz, Portugalgoa; eta beste batzuetan, Kostakoa edo azken etapetakoa, normalean bakarrik). “Erromatik martxoaren 7an abiatuko gara, 6an San Pedro Plazan, Aita Santuak bedeinkazio berezia egingo baitu erromesentzat. Nirea ez dakit Santiagorekiko fedea den, baina, jakina, maitasun berezia da. Obradoirora iristen naizenean, azaltzen zaila den emozioa sentitzen dut”, adierazi du.\nHKZren kausarekin konprometituta, Jon Karlak bere gain hartuko ditu ekimenaren gastu guztiak; hau da, ‘HKZri bidea irekitzen’ deitu duten kanpaina. Gutxienez hiru hilabete eta erdi beharko dituztela uste du, “zeren atseden hartu ere egin beharko dugu. Eta Italiako eta Frantziako aterpetxeak ez dira Espainiakoak bezain merkeak”. Lortzen duen dirua ATECE Arabarentzat izango da oso-osorik. Jon Karla Bilbao elkarteko bazkidea, boluntarioa eta zuzendaritza-batzordeko kidea da.\nATECE Arabari ekonomikoki nahi duten zenbatekoarekin lagunduaz parte hartu nahi duten pertsonek esteka honetan iradokitzen diren urratsen bat jarraitu behar dute.\nOraina hobearen alde\nJon Karlak ez du ondo gogoratzen Eleanor Roosevelt-en esaldia, Agurtzane Cortazar emazteak idatzi zuena koman egon zeneko egunak jaso zituen eguneroko antzeko batean, baina mantrarekin geratu zen: “Atzoko eguna historia da, biharko eguna misterioa da, eta gaurko eguna oparia da”. Hori dela-eta, lagundu egin nahi du. ATECE Arabak 200 familiari eskaintzen die arreta programa ezberdinen bitartez, eta, eskarien artean, HKZ artatzeko euskal estrategia bat garatzea eskatzen du, oinarri bezala osasun eta gizarte laguntzen arteko koordinazioa duena. Ziur dago “salbatutako bizitza batek bizitzea merezi duela” eta konpromisoarekin bizituta, beste pertsona batzuek hobeto bizitzea ere lor daitekeela. “Bakoitzak bere barruan bila dezala eta hobeto sentiarazten duen zerbaiti heldu diezaiola! Modu horretan, arrazoiak edozein izanda ere, huts egiteko zorian dagoen edonor animatu nahi du.\nArreta handia eskainiko diegu haren ibilbide eta lorpenei. Bide ona izan, Jon Karla!


Irekia Eusko Jaurlaritza - Gobierno Vasco :: Eusko Jaurlaritzak akreditazio-txartel berriak banatu dizkie Euskadiko boluntarioei\nEusko Jaurlaritzak akreditazio-txartel…\nCarne_2.jpg Iturria: Irekia\nAgiria doakoa da, eta Larrialdiei Aurre Egiteko Euskal Sisteman integratuta dauden kolektiboen balioa nabarmentzen du\nBestalde, larrialdiekin eta babes zibilarekin lotutako egoerei erantzuteko orduan betetzen duten erantzukizuna indartzen laguntzen du\nAgiria duten pertsona guztiek larrialdietako nahitaezko eta oinarrizko formakuntza-ikastaro bat egin dute Polizia eta Larrialdietako Euskal Akademian.\nIdentifikazio-txartel horretan Larrialdiei Aurre Egiteko Erakundearen bereizgarria da elementu nagusia, eta, horrez gainera, boluntarioaren izen-abizenak, NANa, dagokion erregistro-zenbakia, bere argazki digitalizatu bat, kide den elkarte, erakunde edo udalerriaren izena, Rodrigo Gartzia Segurtasuneko sailburuordearen sinadura digitalizatua eta dokumentua noiz igorri den agertzen dira.\nEkimenak 2014ko ekainean emandako Aginduan du jatorria. Agindu hura bat dator urtarrilaren 19ko 24/2010 Dekretuarekin, herritarrek Larrialdiei Aurre Egiteko Euskal Sisteman lankidetzen aritzen diren erakundeetan parte hartzea arautzen, sustatzen eta bultzatzen duenarekin, bai eta Larrialdiak Kudeatzeko Legean xedatutakoarekin ere.\nDekretu horrek beharrezko trebakuntza, prestakuntza, identifikazio eta ekipamenduekin lotutako oinarrizko alderdiak mugatzen ditu, ezinbestekoak direnak Larrialdiei Aurre Egiteko Euskal Sisteman koherentziaz parte hartzea bermatzen duen gutxieneko homogeneizazioa egon dadin.\nOrain banatu diren txartel hauekin, jada 520 izango dira Eusko Jaurlaritzak boluntarioei emandako akreditazio-txartelak.


TABERNA BATEAN LAN BILA - Iragarki Laburrak\nAsteburu, jai egun edota gauetan lan egiteko nire burua aurkezten dut Donostia edo inguruetako herrietan. Neska euskaldun arduratsua eta handinahia lanari dagokionean, eta sektorean esperientziarekin, Arkitektura ikasten EHUn eta\nharremanetarako gaitasun handiekin.\nIdatzi konpromisorik gabe, WhatsApp bidez hobe:\nZarautzduela 15 minutu\nLazkaoduela 18 ordu\nErizain laguntzailea titulatua\n29 urteko emakume euskalduna naiz. Goiz, arratsalde nahiz gauez lan egiteko prest nago: Orduka egiten dut lana. Zuen nagusiekin ordu batzuk pasatzeko edota hospitalean norbait ingresatua baduzu zaintzera joateko (gauak…\nLazkaoduela 7 egun\nLazkaoduela 13 egun\nDonostiaduela 2 hilabete


“Euskararen berezitasunaz jendea ez da kontziente” | “Euskararen berezitasunaz jendea ez da kontziente” – iparraldekohitza\n“Euskararen berezitasunaz jendea ez da kontziente”\nErrobi eta Hazparneko herri elkargoek, Hendaia eta Uztaritze herriek gomitatu dute Tournadre, euskararen berezitasunaz bost hitzaldiren emateko heldu den astean. Azkenik, ‘Le Prisme des Langues’ (L’Asiatheque, 2014) idatzi du.\nHizkuntzen tipologia eta morfologia aztertzen ditu Nicolas Tournadrek. Aix-Marsellako unibertsitatean irakasle, eta ahozko hizkuntzetan berezitua den CNRSko Lacito laborategian ikerlaria da. Zortzi hizkuntza familia desberdinetako mintzairak mintzo ditu. Tibeteraren ahaidegoko hizkuntzak ikertu ditu urteetan.\nZer kinkatan dira hizkuntza tibetarrak?\nHizkuntza tibetarren familian 60 hizkuntza eta 200 bat dialekto badira guti gorabehera, Frantzia baino lau aldiz handiagoa den eremu batean erabiliak eta sei herrialderen artean banatuak: Txina, India, Bhutan, Pakistan, Nepal eta Myanmarko zatitxo bat. Hizkuntza eta kultura multzo bat da guztiz ahaideak direnak; nolabait, beste bi kultura handiren artean —txinatarra eta indiarra- kokatuak direnak. Hein batean, konpara daiteke euskararekin, bi kultura nagusiren arteko lurraldea baita. Linguistika aldetik ere, euskararen gisan, arras berezia da. Haatik, tibetera 500 hizkuntzako makro familia batekoa da, nahiz ondoko hizkuntzetarik handizki urrundu den, hala nola birmanieratik; txinera biziki urrun da tibeteratik. Idatzian ere, tibetarrek Indiako idazkerak hautatu baitituzte.\nEgoera oso ezberdinak dira hizkuntza batetik bestera. Badira hizkuntzak milioi bat lagunez goitik mintzo dituztenak, bizitasun handiarekin, idazten direnak: tibetar estandarra aipatzen dut, eta amdo mintzaira. Horko jendeak bere hizkuntza defendatu nahi du zinez. Horretan ere pareka daiteke zenbait euskaldunekin. Badira beste hizkuntza batzuk, zenbait milako hiztunekin, ezinbestez desagertuko direnak. Hots, guztiz egoera onean diren hizkuntzak badira; jendea gero eta kontzienteago da defendatu eta garatu beharraz. Gainera, aspaldiko hizkuntza idatziak dira, eta tibetera literarioarentzat abantaila handia da, denen hizkuntza baita. Beste hizkuntza batzuk lanjer handian dira, eta hizkuntza estandarra ez izateak azkarki kaltetzen dio horien begiratzeari.\nHizkuntza bat munduaren ikuskera bat ote da?\nSapir-Worfen hipotesia deitzen da hizkuntza bat munduaren ikuskera dela dioen hipotesia; partez baieztatu da, baina, zientzia ikuspegitik eta naizen bezalako tipologo gisa, zehatza izan behar da. Mundu ikuskera erratea aise zabalegi da, ez du zentzu handirik. Erran daiteke hizkuntzek badutela eragina pertzepzioan, arretan eta oroimenean molde sotilean. Hizkuntzek eragina badute gauzen kontatzeko moldean; hitz batzuek mota bateko oihartzuna izanen dute. Gramatikak berak ondorio bat izan dezake gauzen buruan atxikitzeko moldean, zerbaiti arta ematerakoan. Badira generorik ez duten hizkuntzak, adibidez. Hala da hungarieraz, tibeteraz, persieraz eta euskaraz ere. Laguna erraten delarik ez da bereizten generorik. Salbuespena da forma alokutiboan, hor baita kasu egiten solaskidearen sexuari.\nTibetarrek, adibidez, arta ematen diote informazioaren iturriari. Zerbait erratean zehaztu behar duzu ikusi, entzun duzunez, ondorioztatzen duzunez eta abar. Laburbiltzeko, hizkuntzek ez dute mundu ikuskera ematen; gauzen antolatzeko moldeek dute ondorioa izanen arretan, pertzepzioan eta oroimenean.\nEsplikatu duzu hizkuntzak afektu adierazleak direla.\nHizkuntzak afektuz beteak dira. Jendeak egun on, maite dut eta halakoak erraten ditu. Batzuetan deusezen errateko ari dira. Gazteek txatetan trukatu informazio edukiari so egiten bazaio, hutsaren hurrenekoa da batzuetan. Helburua da erratea: “Hor naiz, eta gogoan zaitut”; “Nahi nuke gogoan baninduzu”. Hitzek egiten dute oihartzun. Berriki baizik ez dut jakin bertsolari arteko txapelketen berri. Bertsolari hitza erraten badut, euskal kulturari atxikia den euskaldunarentzat oihartzun berezia izanen du. Etxea erraten badut, eraikina bera baino aise urrunago doa, bada familia ere. Hots, hitzek oihartzun egiten dute, haurretik izan ditugun esperientziei lotuak baitira. Elurra erraten baduzu, bakoitzak bere irudipena izanen du elurraz. Beraz, hizkuntzek afektuak, emozioak garraiatzen dituzte. Hizkuntza batetik bestera, hitz batzuek ez dute karga bera.\nNoiz eta zergatik izan duzu euskara aztergai?\nAski aspaldikoa da, tesia egin nuen garaikoa. 1980ko hamarkada bukaeran lurralde tibeteradunetan sartu nintzen. Tesia tibeteraren ergatibotasunaz egin nuen. Ergatiboa zuten hizkuntzen zerrenda bat egin nuen sarreran. Beraz, euskara kausitu nuen artean. Garai hartan, hizkuntza ergatibodunen ikuspegi exotikoa banuen. Orain gutiago, zinez anitz baitira munduan gaindi, kasik ergatiborik ez dutenak bezainbat. Ez nuen euskara ikasi, baina liluratzen ninduen. Gaur egun, Aix-Marsellako unibertsitatean hizkuntzen tipologia irakasten dudan masterreko klaseetan, zenbait hizkuntzaren morfologia irakasten dut: tibetikoena, inuitena, euskararena… Bazeneki ikasleak zein harrituak diren euskararen konplexutasun eta aberastasunarekin.\nErran duzu behin euskara “Frantziako altxor immaterial nazional” gisa hartu behar litzatekeela. Zer erran nahi zenuen zuzen?\nGauza seriosa da enetzat. Altxor immateriala zergatik? Jendea ez baita batere kontziente euskarak duen berezitasunaz. Munduan 220 bat filomo edo hizkuntza familia arras ezberdinak badira. Horietarik bat da euskara. Europan, lau baizik ez dira: fino-hungariera, euskara, semitikoa eta indoeuroparra. Lau filomo-etarik bat denez, ezagutua izan behar luke ohiz kanpoko berezitasun bezala. Euskararekin mirakuluzkoa dena da atxiki duela gramatika bat deus ikustekorik ez duena gainerakoekin. Hitzetan, %50 —edo berdin gehiago batzuen arabera— maileguak dira, baina ingelesak bezainbat da. Hizkuntzek hartzen dituzte hitzak auzokoari.\nGero, gehitu dut Frantziako eta nazionala. Piko bat zen. Frantziako Estatuaren errepresiozko politika, biziki bortitza ikusirik, ikusiz ez goazela batere euroitunaren berresteari buruz, uste dut injustizia horren antolatzeko moldea litzatekeela. Paradoxa da, frankismoa, faxismoa ezagutu duen Espainia bezalako herrialdean euskara askoz osagarri hobean izatea Frantzian baino. Munduaren kinka ikusirik, gauza franko bada hobetzeko, baina injustizia batzuk ezaba daitezke, eta errazki. Euskararen ezagutzari eta elebitasunari buruz joanez. Ate berriak irekitzen ditu.\nZineginek segituko du igandera arte


San Prudentzio kaleko lanak Aldundiak finantzatuko ditu. Noticias de Gipuzkoa\nSan Prudentzio kaleko lanak Aldundiak finantzatuko ditu\nOsoko Bilkuran hitzarmena sinatzea onartu da eta 158.992 euro jasoko dituzte\nM. Aranburu - Domingo, 2 de Julio de 2017 - Actualizado a las 06:03h\nLazkaoko San Prudentzio eremuko irudia. (Argazkia: N.G.)\nlazkao- Lazkaoko San Prudentzio kaleko 15 eta 23 zenbakien artean egin behar diren lanak finantzatuko ditu Gipuzkoako Foru Aldundiak, Lazkaoko Udalarekin zehaztutako hitzarmen bat tarteko dela.\nUdalak ingurua berritzerako orduan hainbat lan egingo ditu, besteak beste, kaleari izaera urbanoagoa eman eta oinezkoek lehentasuna izan dezaten. Era honetara, oinezkoen ibilbideak egokitzeaz gain, ibilgailuen eta oinezkoen arteko elkarbizitza hobetzeko neurriak ere hartu nahi dira.\nKaleari izaera urbanoagoa eman nahi zaio eta oinezkoek lehentasuna izatea ere bilatuko dute hitzarmen honen bidez\nHorrela, Udalak San Prudentzioko eremuan egin nahi dituen lanek bat egiten dute Foru Aldundiak dituen helburuekin, eta lankidetzan ari-tzeko akordiora iritsi dira bi aldeak. Lanen aurrekontua 339.288,22 eurokoa da eta Aldundiak horretarako 158.992 euro jarriko ditu.\nLazkaoko Udalak joan den asteartean egin zuen Osoko Bilkuran adostu zuen lankidetza hitzarmena onartzea eta sinatzea, eta era horretan argi berdea dute inguruan egin beharreko lanek.\netxez etxeko laguntzaKiroldegiko eta etxez etxeko laguntza zerbi-tzuak kudeatzeko egindako lehiaketako ebazpenak ere landu zituen Lazkaoko Udalak egindako osoko bilkuran. Horrela, etxez etxeko zerbitzua Eulen enpresari esleitzea erabaki zuen eta kiroldegiko zerbitzua, berriz, GKT Goierriko Kirol Zerbi-tzuak enpresak eramango du aurrera. Bi kasuetan bi urterako esleipena izango da, beste bi urte luzatzeko aukera ere izango dute akordio horretara iristen badira bi aldeak.\nEtxez etxeko laguntza zerbitzua eskaintzeko lehiaketara hiru enpresa aurkeztu dira: Clece,Eulen eta Goxara. Eulen izan da puntuazio altuena eskuratu duena eta beraz, bera izango da kudeaketaz arduratuko dena. Kirol zerbitzua kudea-tzeko, bestalde, bi izan dira lehiaketara aurkeztu diren hautagaiak: GKT eta Abilion. Aurreko kasuan bezala, hemengoan GKT izan da puntuazio altuena lortu duena eta berari esleitu zaio kiroldegiko zerbitzua.


Beste ikerketa batzuk - Mugikon | Mugikon\n“Hilkortasunaren ehuneko sei ariketa ezak eragiten du”\nOsasunaren Mundu Erakundeak adierazi duenez, munduko hilkortasunaren %6 ariketa fisiko ezak eragiten du.\nEzagutu itzazu datuak\n“Ariketa Fisikoa sustatzeko OME-ren zazpi aholku”\nOsasunaren Munduko Elkarteak (OME) jarduera fisikoa sustatzeko zazpi aholku argitaratu ditu.\nHelburu nagusiak sedentarismoaren areagotzea ekiditzea, eta haurren garapen egokia eta zahartze osasuntsua sustatzea dira. Horretarako, politika publiko bateratuak eta estrategia anitzak ezartzea proposatzen du.\nEstatu guztietan sufritzen dauden ariketa fisikoa egiteko tendentzia jaisten doa eta hori aldatzeko, konprometitzea eta ingurumen eta giza-kulturalak diren estrategiak konbinatzea beharrezkoa izango da. Enpresa, komunikabide, parke, garraio eta heziketa eremuetako praktikek eta politikek ariketa fisikoan eragiten dute, beraz gizarteko sektore guzti hauek esparru hauek, soluzioen bilaketan parte hartu beharko dute. Argi dago, pertsonak eta komunitateak modu seguruan, irisgarrian eta atseginean gogotsu mantetzeko, informatu, motibatu eta laguntzeko beharrizan nabaria dagoela.\nAriketa fisikoa gehiago egiteko konponbide bakarrik ez dago. Beraz, ikuspegi integral eta eraginkor batek estrategia anitzak eta bateratuak ezartzeko beharra izango du. Erronka hau bere gain hartuko duten Estatuei laguntzeko, Osasunaren Munduko Elkartearen arabera, jarduera fisikoa sustatzeko zazpi “inbertsio onenak” daude, eraginkorrak eta mundu mailan aplikatu ahal direnak.\n1. Eskola programa integralak\nEskolek umeei eta gazteei jarduera fisikoaren praktika erraztu ahal die. Eskolak funtsezko ingura osatzen dute, bizimodu osasuntsu eta aktiboa bultzatzen duten ohiturak eta ezagutzak ikasleen artean garatzen laguntzen duten programak aurrera eramateko.\n2. Garraio publikoari, bizikletari eta oinezko desplazamenduei lehentasuna ematen dieten garraio politikak eta sistemak.\n“Garraio aktiboa” da modurik praktiko eta iraunkorrena eguneroko ariketa fisikoa areagotzeko. Hau hazten baldin bada, onura kolateralak lortu ahal izango dira, besteak beste aire kalitatearen hobekuntza, trafikoaren gutxitzea eta CO2 emisioen murrizketa.\n3. Irisgarritasun segurua eta bidezkoa ahalbidetzen duten Hiri diseinudun azpiegiturak eta arautegia\nModu egokian sortutako ingurune fisikoak esparru seguruak eta irisgarriak eskaini ahal ditu, olgetarako, kirola egiteko, oinez edo bizikletan ibiltzeko.\nEstatu, eskualde eta tokian tokiko hiri-plangintzek eta diseinuek eremu mistoen sorrera behar dute, merkataritza eta zerbitzu establezimenduak edo lantokiak, etxebizitzetatik hurbil kokatuz eta oinez egitea eta bizikletan ibiltzea errazten dituzten errepide sareak ere.\n4. Osasun-arreta sistemetan sartzen eta igorgarri ez diren gaixotasun kronikoen prebentzio eta jarduera fisikoaren kontzeptuak\nMedikuek eta osasun arloko profesionalek eragin handia dute gaixoen jarreran. Hori dela eta, biztanleriaren esparru askotan eragin ahal dezakete. Lehen eta bigarren mailako prebentzioari dagokionez, garrantzitsua da jarduera fisikoaren inguruko mezu baikorrak helaraztea. Mezu hauek gaixoaren gaitasun eta eskuragarri ditugun baliabideetara egokituko dira.\n5. Jarduera fisikoaren inguruan gizartea heztea, komunikabideak erabiltzea kontzientziazio lanetarako eta gizarte-arauak aldatzeko\nKomunikabideen bidez jarduera fisikoaren inguruko mezu argiak eta indartsuak helarazi ahal dira, modu eranginkorrean gainera. Izan ere, Estatu gehienetan jarduera fisikoaren sustapena oso eskasa da. Horregaitik, komunikabideak gazteen artean ariketa fisikoa sustatzeko, ezaguerak handitzeko, komunitatearen baloreak eta arauak aldatzeko eta pertsonen artean bizimodu aktiboa sustatzeko baliagarriak izango lirateke.\n6. Komunitateari zuzendutako programak, non esparru eta baliabide desberdinek parte hartzen duten, komunitatea bera eta baliabideak mobilizatuz\nBizi-ibilbideko jarduera fisikoaren praktikan eragiten duten ikuspegi komunitario integralak askoz eraginkorragoak dira, jarduera fisikoaren areagotzeko helburuarekin gizarteari zuzendutako programa bakarra baino.\nPraktika hau sustatzeko politika, programa eta populazioaren hezkuntzarako ariketak hiriak bezalako inguru erabakigarrietan kokatzen badira, tokian tokiko gobernuek, eskolek eta lantokiek politika eta heziketa programa integralak erdiesteko aukera izango dute. Pertsonak bizi diren, lan egiten duten eta dibertitzen diren lekuetan egindako ikuspegi komunitario integralek, pertsona kopuru handiagoa mobilizatzeko gaitasuna dute.\n7. “Kirola Guztiontzat” bultzatzen dituzten eta honen praktika bizitzako garai guztietan sustatzea bilatzen duten kirol programak eta sistemak\nKirola mundu osoan dago hedatua eta pertsonek ariketa fisiko gehiago egin dezaten,”Kirola Guztiontzat” edo kirol komunitarioko programak eta politikak aplikatu ahal dira.\nKirolak duen erakargarritasun unibertsala dela eta, kirol mota bakoitzaren moldaketa aurreikusten duen kirol sistema integral bat antolatu ahal izango litzateke, jarduera anitzak eskainiz, adin guztietako emakume, gizon eta umeeen interesei erantzuteko. Gobernuko erakundek zein pribatuek jarduera fisikoa sustatu ahal dute, giza eta ekonomia oztopoak murrizten dituzten babes politika eta programen bitartez, praktikan jartzeko motibazioa ere areagotzen dute, minusbaliotasunen bat duten pertsonak ahaztu barik.


BRT: Errugbia gaixo Nafarroa iparraldean. Lagundu zozketarekin! • ZUZEU\nBRT: Errugbia gaixo Nafarroa iparraldean –\nBaztango errugbi zelaiko belarra altu dago. Handik pasa nintzen lehengoan eta belaunetaraino iristen da belarra. COVID-19a ere iritsi da horra. Baztango errugbi taldea (BRT) ere gaixotu da koronabirusaz eta ez dakigu bururik altxako duen: baliabiderik gabe geratu gara, sosik gabe. Nafarroa iparraldeko herrietako jendeari errugbia ezagutzeko aukera ematen die talde horrek, jokalari, jokalari ohi eta bazkideen indar eta denborarekin eraikitako taldea, baina, orain, urtero Larraintzarren antolatzen duen Errugbi Gaupasa festa antolatu ezin eta diru sarrera nagusiena gabe geratu gara, aurpegiak zur eta lur, sakelak hutsik. BRTren etorkizuna kolokan!\nErrugbia zinez talde kirola da: besoak elkartu eta bultza, kidearen gibeletik bera babesteko, jokaldiak, hirugarren denbora… Elkarlana. COVID-19ari txertorik aurkitu ez badiote ere, BRT ez da besoak gurutzatuta geratu bere “gaixotasunari” dagokionez: ez gara indibidualismoan amore emanda geratu, eta, errugbiko balioak indarrean hartuz, elkarlanaren “txertoa” hartu dugu: “nola lortu sosa?” galdetu gara. Diru-laguntza zenbait lortu ditugu, babesleek lagundu digute, bazkide berriak egiten ahalegindu gara… baina, jokalarien, jokalari ohien eta bazkideen laguntza oraindik ere aski ez zenez, gizarte osora jo behar izan dugu, zuengana, horretarako ZOZKETA bat sortuz.\nZOZKETAn bi sari eskaintzen dira, eta saritutakoak bi horien artean hautatu beharko du: edo Kubarako bi lagun eta bederatzi egunetarako bidaia paregabea (Kuba, zein polita Kuba…) edo Husqvarna markako motozerra eta desbrozagailua, zuen lorategi edo bizarrak mozteko! Boleto bakoitzak 5€ balio ditu. Bi modu daude boletoak lortzeko: paperean (klubeko jokalariekin kontaktuan jarriz) edo digitalki (www.brtmenditarrak.eus orrian).\nErran bezala, zuen denon laguntza premiazkoa da. Landa eremuko gazteek errugbia ezagutzeko aukera izan behar dute: aski kirol dibertigarria, lotura handikoa eta balio ederrak dituena! Zoritxarrez, COVID-19ak kolokan jarri du aukera hori Nafarroa iparraldean. Guk, batzuen izerdiei esker, pribilegio galanta izan dugu: Lekarozeko institutuko kanpusetik pasa eta errugbi zelaiako belarra motz-motz ikustea, jokalariak berotzen eta laguntzaileak kisuaz zelaia markatzen. Baina, nahikoa diru sarrerarik lortu ezean, guk eta datozen belaunaldiek belarra luze-luze ikusi beharko dute handik pasatzean. Zuen laguntza behar dugu.


osteguna, 2017.eko irailak 21\nErakusketaren kartela. ( irudia handitu )\nNafarroako Errege Artxibo Orokorrean "Navarrorum. Euskararen gaineko dokumentu nafarren bi mila urteko ondarea" izeneko erakusketa izango da ikusgai urte amaierara arte. Hor, hizkuntza honek Antzinako Erromatik XIX. mendera arte izan duen agerpena jasotzen duten dokumentuak ikus daitezke. Horretarako, 36 ale aukeratu dira, kontu handiz, lekuko gisa duten balio handiarengatik. Peio J. Monteano historialari, soziologo eta artxibozaina komisarioa izanda, Antso VI.a Jakituna erregeak sinatutako dokumentuaren 850. urteurrena bete denean egingo da erakusketa. Dokumentu horretan, "lengua navarrorum" esan zion euskarari, hau da, nafarren hizkuntza.\nErakusketa honen helburua azalpen historiko bat ematea da, hizkuntza horren gaur egungo egoera zein den jakiteko. Batik bat bere kultura-balioa nabarmentzea da xedea. Zentzu horretan, euskarak kultura-ondare gisa duen balioa ere nabarmendu nahi du jendaurrean, eta bere kontserbazioa eta sustapena azpimarratu.\nErakusketari buruzko informazioa aldizka eguneratuko da web-orrian, bai gaztelaniaz (http://culturanavarra.es/es/navarrorum), bai euskaraz (http://culturanavarra.es/eu/navarrorum).


Amagandiko edoskitzea eta haurraren elikadura bizitzako lehen urtean - Edikeus\nAmagandiko edoskitzea eta haurraren elikadura bizitzako lehen urtean\nHaurraren aurreneko urteak berebiziko garrantzia du bere garapenean. Munduko OsasunErakundeak (OMS) amagandiko edoskitze esklusiboa, posible denean, gutxienez 6. hilabetera arte mantentzea gomendatzen du. Ondoren, bere eguneroko otorduetan elikagaiak poliki-poliki eta banaka sartzen joan beharko gara.\nUrte betera arte, sartuko ditugun elikagaiak amagandiko edoskitzearen ondoren haurraren elikaduraren osagarri bezala sartuko ditugu. Elikadura osagarria hori bait da, bularreko esnearen OSAGARRI izan behar da haurrak urte bete duen arte. (Formulako esnea ematen zaion kasuetan ere).\nBularreko esneak elikaduraren oinarri izaten jarraitu behar du.\nElikagaiak poliki-poliki, denbora tarteak (aste bete) utziz sartuko dira. Haurrak elikagai berrira ohitu behar du eta intolerantziarik ez duela ziurtatu behar da. Nahiz eta 4. hilabetetik aurrera haur gehienek burua tente izan eta eserita egoteko gaitasuna baduten, 6. hilabetera arte ez da amagandiko edoskitzea ez den beste elikagaiak sartzea gomendatzen. Honela giltzurrunen gehiegizko karga saihestu (amagandiko edoskitzean txikia da) eta elikagaiei alergia edo intolerantziak ere gutxituko dira.\nElikagaiak sartzeko garaian modu desberdin asko dago. Guraso eta pediatra desberdin haina modu aurkitu ditzakegu. Honek ez du esan nahi batzuk onak eta besteak txarrak direnik. Aukera hoberena bakoitzaren senari kasu egitea da.\nHaur batzuk adibidez, ez dute purerik hartuko. Bularretik janari solidoetara pasako dira. Honi “Baby Led Weaning” (BLW) esaten zaio. Elikatzeko modu hau defendatzen duen jende asko dago, baina baita ere zentzua bilatzen ez dion beste hainbeste.\nOinarrian kontutan izan behar diren kontzeptuak hauek dira:\nIa elikagai guztiak 4. hilabetetik aurrera eman daitezkeen arren, elikagai hauekin kontuz ibili behar da:\nBehi esne osoa: 18 hilabetetik aurrera, soilik aurretik esnekiren bat probatu eta kalterik egin ez badio.\nArrai urdin txikia (sardina edo bokarta bezalakoak): urte betetik aurrera (alergiak ekiditeko).\nEztia: urte bete aurretik ez ematea gomendatzen da.\nHosto berdea duten barazkiak (ziazerbak, azelgak): nitratoetan aberatsak dira eta intoxikazio arazoak eman ditzakete.\nItsaskia: 2 urtetik aurrera.\nTxokolatea: histaminetan aberatsa, alergia sor dezake eta behin probatuz gero erraza da haurrak gehiago eskatzea…\nArrai urdin handia (atuna, hegaluzea, berdela): 2 urtetik aurrera. Metal pisutsuetan aberatsak dira.\nFruitu lehorrak: 4 urtetik aurrera. Itotzeko arrisku handia (4 urtetik aurrera heldu batek bezala jan dezakete).\n6-7 hilabetetik aurrera\nelikagaiak sartzean ordenak ez du garrantzirik, unea da garrantzitsuena\n*elikagaiak banaka, eta gutxienez aste beteko tartearekin sartu behar dira. Alergiarik agertzen den ikusteko eta haurrari janari horren zaporera ohitzen uzteko.\nBarazkiak (banaka eta denboran banatuta): patata, azenarioa, kuia, kalabazina, bainak, porrua, apioa.\nBerdurak sartu ondoren pediatra batzuk haragia sartzea gomendatzen dute. Garai honetan haur batzuk burdin eta proteina falta izaten dutelako: oilaskoa, txekorra, indioilarra.\nHaragiak kalte egiten ez diola ikustean fruta: sagarra, udarea, laranja, platanoa (mandarina, arana ere sartzea posible da).\nYogur naturala (amagandiko edoskitzearekin bazaude, hau izan dadila esneki bakarra)\n15 egun pasa ondoren glutena duten zerealak sar ditzakegu, poliki-poliki eta erreakzioak behatuz.\n11 hilabete inguruan\nArraultza gorringoa (poliki-poliki, zati txikiekin hasiz)\n15 bat egun pasa ondoren zuringoa sar dezakegu\nArraina urte batekin sartuko diogu (nahiz eta 9. hilabetetik aurrera ere sar daitekeen). Berriro ere alergia kontuak ekiditeko.\nurte bete pasata, bularreko esnea osagarri izatera pasako da, janaria izango bait da oinarria. Bularra ematen jarraitu haurrak edo amak nahi duten arte.\nElikagaiak noiz ematen has gaitezkeen ondoko taulan ikus dezakegu (Kontuz! Aipatutako hilabeteak izan behar ditu haurrak minimo elikagai hori probatzeko, baina horrek ez du esan nahi hilabete horiekin sartu behar dizkiogunik derrigor)\nArgazkia: Gillermo Ruiz